28-06-07 Η Ιστορία και οι Μελέτες για την Κρητική Διατροφή. Πως Προέκυψε η Μεσογειακή.\nΔημοσίευση : 28 Ιουνίου 2007 -\nΕπισκεψεις : 4655 - Πνευματικά Δικαιώματα\nΤα βασικά στοιχεία που τεκμηριώνουν την αξία και αυθεντικότητα της «Παραδοσιακής Κρητικής Διατροφής» και την αντιδιαστέλλουν από το κατασκευασμένο πρότυπο της Μεσογειακής αναφέρονται λεπτομερώς σε ειδικό κεφαλαίο του βιβλίου. Εδώ αναφέρονται συνοπτικά μόνο μερικά χαρακτηριστικά στοιχεία:\nΗ Παραδοσιακή Κρητική Διατροφή δημιουργήθηκε και εξελίχθηκε διαχρονικά στην Κρήτη ακολουθώντας τις ιστορικές και κοινωνικές εξελίξεις που σημειώθηκαν στο διάβα του χρόνου στο νησί.\nΤα βασικά στοιχεία της έφθασαν στις μέρες μας περνώντας από γενιά σε γενιά, από μάνα σε κόρη, συνεχώς βελτιούμενα με την ευρηματικότητα των νοικοκυρών και την ποικιλία των φυσικών προϊόντων του νησιού.\nH μεγάλη όμως σύνδεση του ελαιολάδου με την διατροφή και την υγεία των Κρητικών αποδείχτηκε επιστημονικά κατά τον περασμένο αιώνα με τις διεθνείς μελέτες που έγιναν όπως η Μελέτη Rockfeller, η Μελέτη των Επτά Χωρών , η μελέτη «Lyon heart» κ,α με τις οποίες αποδείχτηκε ότι οι κάτοικοι της Κρήτης οι οποίοι διατρέφονταν με άφθονο ελαιόλαδο είχαν το καλύτερο επίπεδο υγείας στον κόσμο. Οι ασθένειες από καρκίνους ήταν πολύ σπάνιες και η συχνότητα των καρδιοπαθειών, η μάστιγα των Βορείων χωρών, στην Κρήτη ήταν πολύ ασήμαντη και πολύ χαμηλότερη σε σχέση με όλες τις περιοχές που μελετήθηκαν (Σχ.1). Στοιχεία για τις μελέτες αυτές αναφέρονται αναλυτικότερα στο βιβλίο.\nΠως προέκυψε και τι είναι η Μεσογειακή Διατροφή\nΤα αποτελέσματα των ερευνών που έγιναν για την Κρητικη διατροφή έσπευσαν να τα οικειοποιηθούν πολλοί, κάτω από τη γενική ομπρέλα του όρου «Μεσογειακή Διατροφή». Έτσι η «Κρητική Διατροφή» υποβαθμίστηκε και στην πράξη χάθηκε μέσα στο αόριστο περιβάλλον της «Μεσογειακής διατροφής».\nΠως όμως προέκυψε η Μεσογειακή διατροφή;\nΠρώτος ο K. Dun Gifford, Γερουσιαστής των ΗΠΑ, άνθρωπος του τομέα τροφίμων και εστιατορίων δημιούργησε το 1988 στην Βοστόνη το Ίδρυμα «Oldways» με στόχο την προώθηση των παραδοσιακών διατροφών. Το ίδρυμα Oldways κατασκεύασε τον όρο «Μεσογειακή Διατροφή» και μάλιστα δημιούργησε τη γνωστή πυραμίδα διατροφής.\nΤην ευκαιρία δεν έχασε στην συνέχεια το Διεθνές Συμβούλιο Ελαιολάδου, που υιοθέτησε αμέσως το πρότυπο της Μεσογειακής διατροφής προκειμένου να στηρίξει το ελαιόλαδο όλων των χωρών Μελών του.\nΤο γεγονός αυτό οδήγησε σε μια γενίκευση και με βάση ένα επί μέρους στοιχείο, την χρήση του ελαιολάδου, θεωρήθηκε ότι η διατροφή των κατοίκων στις Ευρωπαϊκές Μεσογειακές χώρες, που παρουσιάζουν ως κοινό στοιχείο τη χρήση ελαιολάδου στην διατροφή, έχει τις ίδιες ευεργετικές επιδράσεις στην υγεία των ανθρώπων. Η μελέτη όμως των Επτά Χωρών αποδεικνύει ότι οι ευεργετικές επιδράσεις της Κρητικής Διατροφής στην υγεία είναι πολύ μεγαλύτερες από τις διατροφές άλλων Μεσογειακών περιοχών ακόμη και άλλων περιοχών της Ελλάδας που είχαν περιληφθεί στην έρευνα. Έτσι εξηγείται ότι η γενίκευση έγινε όχι από επιστημονικούς αλλά για καθαρά επιχειρηματικούς σκοπούς.\nΑκόμα και το ελαιόλαδο, που λέγεται ότι αποτελεί το κοινό σημείο των Μεσογειακών διατροφικών συνηθειών δεν έχει την ίδια συμμετοχή στη διατροφή στις διάφορες Μεσογειακές περιοχές.\nΗ Κρητική διατροφή διακρίνεται από την αποκλειστική χρήση ελαιολάδου και μάλιστα παρθένου σε μεγάλη ποσότητα, που ξεπερνά τα 25 κιλά κατ’ άτομο το χρόνο, ενώ στις άλλες Μεσογειακές χώρες κυμαίνεται από 0,5 - 11 κιλά και όχι αποκλειστικά παρθένου.\nΗ Μεσογειακή διατροφή δέχεται την χρήση ελαιολάδου ως κύρια πηγή λιπαρών χωρίς να κάνει λόγο για ποσότητα ανά άτομο και ποιοτική κατηγορία ελαιολάδου. Επομένως αποτελεί μια δίαιτα που μπορεί να περιλαμβάνει λίγο ελαιόλαδο και μάλιστα όχι κατά ανάγκη παρθένο! Δέχεται επομένως και την χρήση σπορέλαιων και ζωικών λαδιών αλλά και ραφιναρισμένου ελαιολάδου. Επομένως τα συστατικά του Παρθένου ελαιολάδου (βιταμίνες, πολυφαινόλες κ.α.) που είναι ευεργετικά στην υγεία παρέχονται στους χρηστές σε βαθμό πολύ περιορισμένο που ενδεχόμενα δεν είναι αποτελεσματικός.\nΕπομένως η Μεσογειακή διατροφή σε ότι αφορά το περιεχόμενο της αποτελεί ένα εμπορικό και επιστημονικό κατασκεύασμα που θα μπορούσε να ονομάζεται απλά υγιεινή διατροφή ενώ σε ότι αφορά τον γεωγραφικό προσδιορισμό της αποτελεί μια έκφραση ατεκμηρίωτη. Στην εποχή μας, που οι άνθρωποι ταξιδεύουν, ξέρουν πολύ καλά ότι οι λαοί της Μεσογείου έχουν τελείως διαφορετική διατροφή.


Bookstars :: Γεωλογία - Γεωργαφία Α΄γυμνασίου - Πλεξίδα - Καπετανίδη Μάρθα\nΓεωλογία - Γεωργαφία Α΄γυμνασίου\nΤιμή : € 14,70\nΠεριγραφή : Φίλη μαθήτρια, φίλε μαθητή,\nΤο βιβλίο αυτό αποτελεί ένα χρήσιμο βοήθημα για το μάθημα της Γεωλογίας - Γεωγραφίας της Α' Γυμνασίου. Ακολουθεί τη δομή του σχολικού βιβλίου.\nΚάθε μάθημα ξεκινά με τον Εννοιολογικό χάρτη, ένα εξαιρετικά χρήσιμο εργαλείο, το οποίο συνεισφέρει άμεσα στην εκμάθηση των εννοιών και του τρόπου σύνδεσης μεταξύ τους, καθοδηγεί τη διδασκαλία μέσα στην τάξη και βοηθά σημαντικά στην επανάληψη του μαθήματος.\nΣτη συνέχεια αναλύονται οι βασικές έννοιες και τα κύρια σημεία του μαθήματος, με τέτοιον τρόπο ώστε να διευκολύνουν τον μαθητή στην κατανόηση και την εκμάθηση τους. Επιπλέον σε πλαίσια παρατίθενται τα σημεία εκείνα που είτε χρήζουν ιδιαίτερης προσοχής είτε διευκρινίζουν κάποιες έννοιες που προκύπτουν από τις βασικές έννοιες του μαθήματος. Ορισμένα μαθήματα συνοδεύονται επίσης από ενδιαφέρουσες πληροφορίες, οι οποίες εμπλουτίζουν τις γνώσεις του μαθητή και διευρύνουν τους ορίζοντες του.\nΑκολουθούν οι Απαντήσεις στις ερωτήσεις του σχολικού βιβλίου και του Τετραδίου Εργασιών, ενώ προτείνονται και Συμπληρωματικές ερωτήσεις - ασκήσεις (σωστού-λάθους, πολλαπλής απάντησης, αντιστοίχισης κ.ά.), με σκοπό την εξάσκηση και τον έλεγχο των γνώσεων που αποκτήθηκαν από τη μελέτη του μαθήματος.\nΣτο τέλος κάθε ενότητας παρατίθεται ένα Κριτήριο αξιολόγησης, το οποίο συμβάλλει στον έλεγχο της κατανόησης των εννοιών που διδάχθηκαν στα μαθήματα καθεμίας ενότητας.\nΤέλος, περιλαμβάνονται και οι Απαντήσεις των Συμπληρωματικών ερωτήσεων - ασκήσεων και των Κριτηρίων αξιολόγησης του παρόντος βοηθήματος.\nΣυγγραφείς: Πλεξίδα - Καπετανίδη Μάρθα Πόλη / Χώρα έκδοσης: Αθήνα\nΔιαστάσεις: 24χ17 Βάρος: 0.67kg\nΈτος Εκδοσης : 2011 ISBN: 9789604930975\nΑτμοσφαιρική ρύπανση με στοιχεία μετεωρολογίας\nΟι εποχές και το κλίμα


Ηλεία: Νεκρός εντοπίστηκε αστυνομικός - Φέρει τραύμα από όπλο - Sputnik Ελλάδα\n04:05 04 ΙΟΥΝΙΟY 2020\n19:04 19.05.2020 (ΕΝΗΜΕΡΩΘΗΚΕ 19:20 19.05.2020) Λήψη σύντομου url\nΈνας αστυνομικός βρέθηκε νεκρός στην περιοχή της Αρχαίας Ολυμπίας, στην Ηλεία, το απόγευμα της Τρίτης.\nΟ άνδρας βρέθηκε θανάσιμα τραυματισμένος από πυροβόλο όπλο και φέρεται να αυτοκτόνησε, όπως μετέδωσε το ilialive.gr.\nΤραγωδία στην Ηλεία: Βρέθηκε νεκρός από φωτιά στο σπίτι του\nΩστόσο αυτό δεν έχει επιβεβαιωθεί επίσημα και οι αρχές εξετάζουν όλα τα ενδεχόμενα.\nΤο σημείο έχει αποκλειστεί από την αστυνομία, ενώ σε εξέλιξη είναι η έρευνα των αρμόδιων αρχών.\nΣημειώνεται ότι ο άτυχος άνδρας εντοπίστηκε νεκρός λίγο μετά τις 17:00 το απόγευμα.\nΗλεία, αστυνομικός, νεκρός


Home\tΑΡΤΟΣΚΕΥΑΣΜΑΤΑ\tMυρωδάτα muffins με καρδιά από σοκολάτα, χωρίς ζάχαρη φυσικά!\nby sofia sofeto 19/12/2012\nby sofia sofeto 19/12/2012 12 σχόλια\nΣήμερα μίλησα με μια πολύ καλή μου φίλη στο τηλέφωνο\nκαι μου ζήτησε μια συνταγή για κέικ ,\nχωρίς αυγά και βούτυρο…\n“Κλείσε το τηλέφωνο!” της είπα , “…κι έφτασε!”\nΤης αρέσει η σοκολάτα και είπα να το κάνω λίγο πιο “ενισχυμένο”!\nΠρόσθεσα στην μέση λίγη Σάλτσα σοκολάτας χωρίς ζάχαρη και πολλά λιπαρά!\nΤο αποτέλεσμα υπέροχο,\nη μικρή μου “τσάκισε” 2-3 με το που τα ξεφούρνισα… και είναι δύσκολος κριτής!\nΥλικά για 12 τεμάχια :\n1 φλιτζάνι χυμό φυσικό από πορτοκάλι\n1 φλιτζάνι αριάνι 1,5 % λιπαρά\n2 κουταλιές της σούπας στέβια κρυσταλλική\n1/3 κουταλάκι του γλυκού γαρύφαλλο σε σκόνη\n70 γρ. νιφάδες βρώμης\n140 γρ. αλεύρι ζέας\n1,5 κουταλάκι του γλυκού μαγειρική σόδα\n30 γρ. φουντούκια χοντροκομμένα\n70 γρ. Σάλτσα σοκολάτας χωρίς ζάχαρη και πολλά λιπαρά!\nτο αριάνι , το ταχίνι και το ελαιόλαδο,\nΠροσθέτουμε την βρώμη και το αλεύρι ζέας,\nαφού πριν τα έχουμε ανακατέψει με το μπέικιν πάουντερ\nρίχνουμε και τα φουντούκια.\nΤοποθετούμε χαρτάκια για Muffins στο ειδικό σκεύος\nκαι ρίχνουμε μέσα λίγη ποσότητα απ’ το μείγμα μας,\nγύρω στις 1 γεμάτη κουταλιά της σούπας είναι καλά.\nΜ’ ένα κουταλάκι του γλυκού,\nβάζουμε λίγη από την\nΞανά προσθέτουμε από πάνω μια κουταλιά από το μείγμα του κέικ.\nΨήνουμε σε προθερμασμένο φούρνο ,\nστους 180 βαθμούς κελσίου στον αέρα.\nμέχρι να φουσκώσουν και ροδίσουν.\nΆντε και καλοφάγωτα παιδιά!\nΥδατάνθρακες ανά μερίδα : 14 γρ.\nΛιπαρά ανά μερίδα : 3,65 γρ.\nΠροφιτερόλ αλά Sofeto, χωρίς ζάχαρη και βούτυρο!!!\nEly 19/12/2012 - 10:40\nΜια συνταγή καλύτερη από την άλλη! Συγχαρητήρια, φίλε μου! Και ένα μεγάλο μεγάλο φιλί!\nSofia Sofeto 20/12/2012 - 23:30\nΣ’ ευχαριστώ πολύ , η γνώμη σου μετράει πολύ για μένα!\nsundayspoon 19/12/2012 - 14:22\nΦαίνονται πραγματικά υπέροχα και το γεγονός ότι δεν προσθέτεις ζάχαρη είναι πολύ σημαντικό. Μπορούν να τα απολαύσουν και άνθρωποι μεγαλύτερης ηλικίας που γενικά στερούνται τα γλυκά αλλά και όσοι νεότεροι προσέχουν τη γραμμή τους!\nSofia Sofeto 20/12/2012 - 23:32\nΑκριβώς αυτό που περιγράφεις είναι ο σκοπός μου, γιατί όλοι μας έχουμε δικαίωμα στην απολαυση!\nRoula T. 19/12/2012 - 14:50\nΠολύ ωραία συνταγή!!! 🙂\nSelcouth 20/12/2012 - 04:17\nΞύπνησα πολύ νωρίς σήμερα και ήδη με έχει πιάσει μια λιγουρίτσα… Να πάρω 3-4; (χε,χε,χε!) Άλλη μια ωραία συνταγή Σοφία μου! Γεια στα χέρια σου και τη δημιουργικότητά σου!\nΠολλά φιλιά και πολλές καλημέρες!\nSofia Sofeto 20/12/2012 - 23:34\nΣτον ύπνο σου έβλεπες λιχουδιές;;; φτιάξε την συνταγή να την απολαύσεις και στο ξύπνιο σου!Χαχαχα!!!!\nΧαρά 03/04/2013 - 11:21\nγεια σας, πολύ ενδιαφέρουσες συνταγές και όχι μόνο! Νάσαι καλά Σοφία. Μπορείς να μου πεις σε παρακαλώ για την κρυσταλλική στέβια αν μπορώ να την αντικαταστήσω με την λεπτή σκόνη στέβιας που είναι συγκεκριμένα σε φακελάκια.\nSofia Sofeto 03/04/2013 - 19:16\nΓεια σου Χαρά !\nΦυσικά και μπορείς , γρα΄ψε μου σε παρακαλώ αντιστοιχία με την ζάχαρη που γράφει η στέβια σου και θα σου πω πόση να βάλεις.\nΟΛΥΜΠΙΑ ΓΚΕΚΑ 18/01/2020 - 10:49\nΚαλημέρα !Μπορώ να χρησιμοποιήσω αλεύρι ολικής άλεσης ?\nsofia sofeto 29/01/2020 - 02:04\nΓράψτε απάντηση στο Χαρά Cancel Reply


Portnet - Γράμμα στους αριστερούς\nNext Article Θέσεις για το αύριο: Κοινωνικά και Ατομικά Δικαιώματα\nΜε τους περισσότερους αγωνιστήκαμε μαζί σε κάποια περίοδο της πολυτάραχης ιστορίας της Αριστεράς. Σας σεβάστηκα και σας σέβομαι γιατί με διαφορετικούς τρόπους είμαστε ενταγμένοι στον ίδιο αγώνα. Πολλοί από εμάς ξεχνάμε καμιά φορά τι μας ενώνει, τονίζοντας αυτά που μας χωρίζουν. Η εξωκοινοβουλευτική Αριστερά, μαρξιστική ή μη, έχει μείνει προσκολλημένη σε μια παλαιότερη αντίληψη της εξουσίας, παρά τους θεωρητικούς και πολιτικούς εκλεπτυσμούς της. Επιλέγει να μιλά αποκλειστικά σε ομοίους και επαναλαμβάνει διαρκώς τις θέσεις της. Αποφεύγει να δοκιμάσει τα επιχειρήματά της απέναντι σε όσους διαφωνούν. Αν ο κόσμος δεν ακολουθεί τις θεωρητικές συνταγές της τόσο το χειρότερο για τον κόσμο. Το κομμάτι αυτό της Αριστεράς μοιάζει σαν να μην ενδιαφέρεται για την εξουσία, αλλά για την αγνότητα των πεποιθήσεών της. Η στάση αυτή οδηγεί σε συμπεριφορές «αριστερής μελαγχολίας» και «ναρκισσισμού των μικρών διαφορών». Ο μεγαλύτερος εχθρός είναι ο πιο κοντινός σου και όχι ο κοινός αντίπαλος. Αλλά όντας χώρια στον αγώνα θα ηττηθούμε όλοι μαζί.\nΤο ΚΚΕ, ίσως το πιο ορθόδοξο κομμουνιστικό κόμμα του κόσμου, είναι μια διαφορετική περίπτωση. Η ηγεσία του πιστεύει ότι η έλευση του σοσιαλισμού, ως παραλλαγμένη εκδοχή του υπαρκτού, είναι επιστημονικά ή μεταφυσικά εγγυημένη. Δεν ενδιαφέρεται επομένως για κανενός είδους συμμαχίες με την Αριστερά που δεν συμμερίζεται τις βεβαιότητες ή τη νοσταλγία του. Η τακτική της απέναντι στο ΣΥΡΙΖΑ είναι να τον καταγγέλλει σαν όργανο του καπιταλισμού. Με αυτόν τον τρόπο βέβαια βοηθά τη Δεξιά και υποστηρίζει έμμεσα το καπιταλιστικό καθεστώς, το οποίο καταδικάζει με τη ρητορική του. Το ΚΚΕ αποτελεί μια ουσιαστικά συντηρητική δύναμη. Η πολιτική ανάλυση, το όραμα και ο προγραμματισμός της Αριστεράς πρέπει να είναι γειωμένα στην κοινωνική και οικονομική πραγματικότητα.\nΑκούγοντας ομιλίες από το ΚΚΕ και άλλους Αριστερούς είναι σαν ακούω πράγματα της νιότης μου: μία η εργατική τάξη, ένα το κόμμα της, μία η παντοδύναμη θεωρία που εξηγεί και τις κοινωνικές διεργασίες και την ιστορική κίνηση. Αλλά τα πράγματα άλλαξαν. Η πολιτική ανάλυση, το όραμα και ο προγραμματισμός της Αριστεράς πρέπει να είναι γειωμένα στην κοινωνική και οικονομική πραγματικότητα. Στις μεταφορντικές κοινωνίες η μεγάλη πλειοψηφία είναι μισθωτοί που πουλούν την εργασία τους. Έχει χαθεί η στέρεα σύνθεση της εργατικής τάξης σε μεγάλα παραγωγικά κέντρα, σε εργοστάσια, εργοτάξια, αγροτικές μονάδες. Η οικονομία των υπηρεσιών σήμερα στηρίζεται σε δουλειές part-time και εκ περιτροπής, στην ευελιξία και κινητικότητα, στη διαρκή διεύρυνση των δεξιοτήτων.\nΗ παραγωγική διαδικασία του ύστερου καπιταλισμού με τις δικτυώσεις, τις οριζόντιες συνεργασίες δημιουργούν ένα εξατομικευμένο, αγχωμένο, φοβισμένο άνθρωπο. Οι εργαζόμενοι δεν έχουν την ασφάλεια της ταξικής θέσης που τους έδινε έναν ιδεολογικό μπούσουλα. Σε πολλές χώρες του κόσμου, η αγωνιστική ευφορία του 20ού αιώνα έχει αντικατασταθεί από την κυνική αδιαφορία. Για να περιορίσουμε και ανατρέψουμε την δεξιά καταιγίδα χρειάζεται συνεργασία. Κρατάμε τις διαφορές μας αλλά δουλεύουμε μαζί.\nΣτην πρώτη περίοδο των διαπραγματεύσεων ο κ. Βαρουφάκης υποδύθηκε τον ρόλο του υποδειγματικά και έγινε διασημότητα ευρωπαϊκού βεληνεκούς. Πολλοί πιστέψαμε ότι τα λογικά και θεωρητικά επιχειρήματα θα πείσουν τις ελίτ που είχαν αποφασίσει να επιβάλουν την «αριστερή παρένθεση». Η ΕΕ και η ΕΚΤ πήραν όμως μέτρα προστασίας, αν γινόταν το Grexit και έσωσαν τις τράπεζες του Βορρά. Στις αρχές Μαΐου μάθαμε πως οι γερμανικές αρχές ετοίμαζαν σχέδιο για να διώξουν την Ελλάδα από την Ευρωζώνη, δίνοντας μια μικρή οικονομική βοήθεια ώστε να περιοριστούν οι συνέπειες από την επακόλουθη ανθρωπιστική καταστροφή. Το Grexit, το μεγάλο χαρτί του κ. Βαρουφάκη, μετατράπηκε σε όπλο εναντίον της Ελλάδας.\nΗ Αριστερά κάνει συγκεκριμένη ανάλυση της συγκεκριμένης συγκυρίας, όχι ασκήσεις επί του θεωρητικού χάρτου, συνυπολογίζοντας την ισορροπία δυνάμεων. Αυτό έκανε η νέα διαπραγματευτική ομάδα μετά την αποχώρηση του κ. Βαρουφάκη. Ο αποδεσμευμένος πια από τις ανάγκες της καθημερινότητας ιδρυτής και αρχηγός του ΜΕΡΑ25 είχε μια λαμπρή ιδέα: να δημιουργήσει ένα πανευρωπαϊκό αριστερό κόμμα από τα κάτω. Δεν πέτυχε όμως γιατί απευθύνθηκε σε περιορισμένο κύκλο οργανώσεων. Για να καρποφορήσει ένα τέτοιο σχέδιο πρέπει να συμπεριλάβει ένα πολύ ευρύτερο πλαίσιο κομμάτων, κινημάτων και πολιτών. Αυτό θα το κάνει ο ΣΥΡΙΖΑ μετά τις εκλογές με την ευθύνη του μεγαλύτερου αριστερού κόμματος στην Ευρώπη.\nΕλπίζω ότι στο μέλλον θα βρεθούμε ξανά μαζί. Σήμερα όμως οι συνεχείς επιθέσεις του κ. Βαρουφάκη στον ΣΥΡΙΖΑ, η αχαριστία προς τον πρωθυπουργό και το κόμμα που αρχικά τον στήριξε («η ψήφος στον ΣΥΡΙΖΑ είναι χαμένη») δεν συμβάλουν στην ανάληψη από κοινού της τεράστιας ευθύνης να αποτρέψουμε την παλινόρθωση της ρεβανσιστικής δεξιάς, ενός συνδυασμού νεοφιλελευθερισμού και νεοσυντηρισμού που δεν έχει να ζηλέψει πολλά από τον Τραμπ. Δεν θα πω όμως ότι η ψήφος στο ΜΕΡΑ25 είναι χαμένη.\nΌραμά μας είναι η πορεία προς την ισότητα και τη δημοκρατία. Όχι ως τερματικός σταθμός, αλλά ως ορίζοντας που όσο τον πλησιάζουμε απομακρύνεται και γίνεται φάρος που μας καθοδηγεί. Στρατηγική μας είναι η συνεχής μεταφορά πόρων από το κεφάλαιο στους εργαζομένους και ισχύος από το κράτος στον πολίτη που σταδιακά αλλάζουν τον συσχετισμό δύναμης σε κοινωνία και κράτος. Μια αλληλουχία ριζικών μεταρρυθμίσεων, σημαντικών ρήξεων που ακολουθούν η μία την άλλη σαν κύματα ριζοσπαστικοποίησης, αλλάζοντας συνεχώς και τον στόχο και το υποκείμενο. Η κίνηση προς τα μπρος επιτρέπει σε κοινωνικές ομάδες και αναδυόμενους πολιτικούς συνδυασμούς, αριστερούς, σοσιαλδημοκρατικούς, πολιτικά φιλελεύθερους να συστρατευτούν σε ένα ή όλα τα μέτωπα, το ταξικό, το κινηματικό, το λαϊκό, διευρύνοντας διαρκώς τον προοδευτικό πόλο. Έτσι προχωράμε χωρίς να αναθέτουμε τον αγώνα και τις ευθύνες σε άλλους και εξασφαλίζουμε ότι η πορεία μας είναι μη αναστρέψιμη, ότι η στρατηγική της αφομοίωσης θα αποτύχει, όσο παταγωδώς απέτυχε και η στρατηγική της αριστερής παρένθεσης.\nΜε «νοητική επιφύλαξη»\nΗ «νοητική επιφύλαξη» ήταν μια αρχή της μεσαιωνικής Καθολικής «καζουιστικής», του νομικού συστήματος που βάζει τη συνείδηση του πιστού πάνω από τους κανόνες. Υπήρξε χρήσιμη μετά τη Μεταρρύθμιση, όταν οι Προτεστάντες καταδίωκαν τους Καθολικούς. Όταν οι εθνοφρουροί του Κρόμγουελ ρώτησαν καθολικό ιερέα για την ιδιότητα, αυτός απάντησε «όχι δεν είμαι ιερέας» και πρόσθεσε μέσα του «του Απόλλωνα». Αργότερα, εγκύκλιος επέτρεπε σε Καθολικούς να αρνηθούν την πίστη τους λέγοντας μέσα τους ότι το κάνουν για την δόξα της Εκκλησίας. Οι Αριστεροί σύντροφοι μπορούν σήμερα να ψηφίσουν ΣΥΡΙΖΑ λέγοντας ότι το κάνουν για να σώσουν όλους τους Αριστερούς από την καταστροφή που απειλεί.\n*Ο Κώστας Δουζίνας είναι υποψήφιος βουλευτής στην Α' Πειραιά και Νήσων


Επιμένουν στην κόντρα με τη διοίκηση οι εργαζόμενοι της ΕΑΣ\n26/06/2012 - 16:35\nΣυνέχεια στην κόντρα με τη διοίκηση έδωσαν σήμερα οι εργαζόμενοι της ΕΑΣ Λάρισας στο πλαίσιο ανοιχτής γενικής συνέλευσης παρουσία τοπικών φορέων αλλά και συνδικαλιστών της Ομοσπονδίας τους.\nΟ πρόεδρος των εργαζομένων κ. Στάθης Γαροφλός επέμεινε στις καταγγελίες του για «απαξίωση της οργάνωσης και η μη παρεμβατικότητα πλέον στην τοπική και εγχώρια αγορά». Πρόσθεσε δε, πως «υπάρχουν εργοστάσια που έχουν κλείσει ήδη και εργαζόμενοι που είναι μετέωρη» για να σημειώσει με νόημα ότι «η αδράνεια της διοίκησης μας έχει φέρει σε αδιέξοδο».\nΣε ότι αφορά τα σενάρια περί απολύσεων, μειώσεων μισθών και εκ περιτροπής εργασίας είπε ότι δεν υπάρχει τέτοιο ενδεχόμενο διότι οι εργαζόμενοι της Ένωσης δεν συμπεριλαμβάνοντα στην γενική συλλογική σύμβαση αλλά έχουν δική τους κλαδική.\nΤέλος, για την παύση σειράς δραστηριοτήτων της Ένωσης, σήκωσε το γάντι που είχε προ καιρού πετάξει η διοίκηση, λέγοντας ότι το «προβληματικό» ΑΦΜ του Συνεταιρισμού ήταν εκείνο που δημιούργησε όλα τα εμπόδια και όχι οι εργαζόμενοι.


Πρόεδρος Ουκρανίας: ”Το Οικουμενικό Πατριαρχείο να στηρίξει την Αυτοκεφαλία” – Orthodox Christian\nHome / Greek / Πρόεδρος Ουκρανίας: ”Το Οικουμενικό Πατριαρχείο να στηρίξει την Αυτοκεφαλία”\nΠρόεδρος Ουκρανίας: ”Το Οικουμενικό Πατριαρχείο να στηρίξει την Αυτοκεφαλία”\nBy OrthodoxChristian on July 29, 2016\nΤον Πρόεδρο της Ουκρανίας Π. Ποροσένκο επισκέφθηκε σήμερα, Πέμπτη 28 Ιουλίου 2016 ο Αρχιεπίσκοπος Τελμησού κ. Ιωβ ως Εκπρόσωπος του Οικουμενικού Πατριαρχείου.\nΟ Ουκρανός Πρόεδρος καλωσορίζοντας τον Αρχιεπίσκοπο Ιωβ, ο οποίος είναι ουκρανικής καταγωγής, εξέφρασε την ευγνωμοσύνη του προς την Μητέρα Εκκλησία της Κωνσταντινουπόλεως.\nΕπίσης ο κ. Ποροσένκο επέστησε την προσοχή στο ότι η Αγία και Ιερά Σύνοδος του Οικουμενικού Πατριαρχείου, παρέπεμψε το θέμα της Αυτοκεφαλίας σε ειδική επιτροπή προς εξέταση.\n“Ελπίζω πως η επιτροπή του Οικουμενικού Πατριαρχείου δεν θα καθυστερήσει, και θα έχει θετικά αποτελέσματα για την κατάσταση της Ουκρανίας” ανέφερε μεταξύ άλλων ο Πρόεδρος Ποροσένκο.\nΣε άλλο σημείο ο Πρόεδρος αναφέρθηκε στην επιτυχία της Αγίας και Μεγάλης Συνόδου, τονίζοντας πως “ο Οικουμενικός Πατριάρχης ενίσχυσε περισσότερο την επιρροή του στην Ορθοδοξία.”\nΑπό την πλευρά του ο Αρχιεπίσκοπος Ιωβ μετέφερε στον Πρόεδρο τις ευχές και ευλογίες του Οικουμενικού Πατριάρχη κ. Βαρθολομαίου, αλλά και του συνόλου της Μητέρας Εκκλησίας της Κωνσταντινουπόλεως.\n“Ο Οικουμενικός Πατριάρχης θέλει να βοηθήσει την Ουκρανία” διαβεβαίωσε τον Πρόεδρο Ποροσένκο ο κ. Ιωβ.\nΠληροφορίες αναφέρουν πως ο Πρόεδρος και ο Αρχιεπίσκοπος Ιωβ, συζητήσαν το ρόλο του κράτους και της Εκκλησίας για την πρόληψη του θρησκευτικού παράγοντα στην αποσταθεροποιήση της Ουκρανίας.\nΝωρίτερα σε χαιρετισμό του από τον λόφο του Αγίου Βλαδιμήρου, ο Προεδρος της Ουκρανίας έκανε λόγο για ανάγκη μιας ενωμένης και διοικητικά ανεξάρτητης Εκκλησίας στην Ουκρανία, αλλά και για ιστορική τάση που δεν μπορεί να αγνοηθεί.\n”Η Εκκλησία της Κωνσταντινουπόλεως ήταν και είναι η Μητέρα Εκκλησία για εμάς, από την οποία ζητούμε την βοήθειά της” δήλωσε ο Πρόεδρος Ποροσένκο.\n”Παρακαλώ να μεταφέρεται στον Παναγιώτατο ότι η Εκκλησία της Ουκρανίας έχει απόλυτη ανάγκη από την προσοχή του. Μόνο εκείνος μπορεί να ενώσει την Ουκρανική Ορθόδοξη Εκκλησία” τόνισε ο κ. Ποροσένκο απευθυνόμενος στον εκπρόσωπο του Οικουμενικού Πατριαρχείου Αρχιεπίσκοπο Ιωβ.\nΣύμφωνα με τον Ουκρανό Πρόεδρο οι δημοσκοπήσεις δείχνουν ότι οι περισσότεροι Ουκρανοί πολίτες θέλουν την Αυτοκεφαλία της Εκκλησίας της Ουκρανίας.\n”Πρόκειται για μία ιστορική τάση στην Ουκρανία που δεν μπορεί να αγνοηθεί. Μία ενωμένη Εκκλησία αλλά και διοικητικά ανεξάρτητη από άλλες εκκλησιαστικές δικαιοδοσίες είναι αναγκαία στη χώρα μας” υπογράμμισε κλείνοντας ο Πρόεδρος της Ουκρανίας.\nΟι πολιτικές πιέσεις που ασκούνται στο Οικουμενικό Πατριαρχείο για την παραχώρηση της Αυτοκεφαλίας στην Ουκρανία, είναι δεδομένο πως θα ενταθούν από την Ουκρανική Κυβέρνηση.\nΤο μόνο που παραμένει άγνωστο στην εξίσωση είναι η αντίδραση της Ρωσικής Εκκλησίας και φυσικά του Κρεμλίνου…\n← Previous Story Κύπρου: ”Ο Άσαντ ενδιαφέρεται για την πατρίδα και το έθνος του”\nNext Story → Ο Αμερικής Δημήτριος ανέπεμψε προσευχή στο Δημοκρατικό Συνέδριο


Αν θέλουν, μπορούν… | Onsports.gr\nhome Onsports.gr - TweetsΓιώργος ΜαντζιούκηςΑν θέλουν, μπορούν… Κοινοποιήστε\nΑν θέλουν, μπορούν…\tΔημοσίευση: Τρίτη, 05 Απριλίου 2011 18.34\nΓια ακόμα μία φορά ζητιέται η βοήθεια από τους φιλάθλους του Ηρακλή, προκειμένου να συγκεντρωθούν χρήματα που θα δοθούν στους διακανονισμούς που υπογράφτηκαν λόγω της αδειοδότησης.\tΥπολογίζεται ότι χρειάζονται περίπου 200.000 ευρώ και οι διοικούντες αναμένουν από τον κόσμο να στηρίξει. Γνωρίζουν βέβαια ότι το πρώτο τους πλάνο με την συμμετοχή του κόσμου απέτυχε, καθώς μετά το κάλεσμα στο οποίο είχαν προχωρήσει, οι φίλαθλοι δεν ανταποκρίθηκαν και αναγκάστηκαν στη συνέχεια να στραφούν στον Ευάγγελο Μυτιληναίο και στο τέλος στον Γούλι Σαμάβαρι. Στα παιχνίδια με Αστέρα Τρίπολης, Ξάνθη, Παναθηναϊκό και Πανιώνιο δεν κόπηκαν τα επιθυμητά εισιτήρια, με αυτούς που ανταποκρίθηκαν να απορούν για όλους τους υπόλοιπους που δεν έδωσαν το «παρών». «Δεν γίνεται να καιγόμαστε για την αδειοδότηση και να κόβουμε 1.055 εισιτήρια με τον Πανιώνιο», σχολίαζαν, καθώς αποδείχθηκε ότι χωρίς την συνεισφορά του κόσμου το έργο της διοίκησης θα ήταν πολύ δύσκολο.\nΑν δεν έδινε τα χρήματα ο Σαμάβαρι κανείς δεν ξέρει τι θα γινόταν, όπως κανείς δεν ξέρει πως θα.. τρέξει η ομάδα αν δεν βρεθούν και πάλι έσοδα. Το παιχνίδι με τον ΠΑΟΚ είναι μία ιδανική ευκαιρία για να συγκεντρωθούν χρήματα, είτε μέσω των εισιτηρίων είτε μέσω της μπουτίκ. Το αν θα την αρπάξουν οι φίλοι του Ηρακλή την συγκεκριμένη ευκαιρία θα φανεί το απόγευμα της Κυριακής. Στα προηγούμενα εντός έδρας παιχνίδια δεν το έκαναν και φάνηκε πως ή δεν έχουν την οικονομική δυνατότητα να το κάνουν ή δεν έχουν πλέον την υπομονή και τις αντοχές να παρακολουθούν την αγαπημένη τους ομάδα να παλεύει απλά και μόνο για την παραμονή της.\nΑυτός ο αγώνας βέβαια είναι ένα ντέρμπι και λογικά θα προσελκύσει περισσότερο κόσμο, αφού υπάρχουν στη μέση μία παράδοση και ένα γόητρο. Υπάρχει βέβαια και η ανάγκη για έσοδα, για αυτό θεωρώ πώς εφόσον θέλουν οι φίλαθλοι αυτή την φορά να βοηθήσουν τον Ηρακλή, θα το κάνουν.\nΤο ξαναλέω, έχουν δίκαιο όσοι δεν θέλουν να πληρώσουν τα λάθη των προηγούμενων διοικήσεων αφού τα χρέη έχουν ονοματεπώνυμο. Απλά γνωρίζουν και οι ίδιοι πως θα είναι το χειρότερο να αφήσουν την αγαπημένη τους ομάδα στο έλεος και να «κρέμεται» από αλλού…\tΠροΤΙΜΟΥΜΕ τους Έλληνες επιχειρηματίες που μας προΤΙΜΟΥΝ\n3 σχόλια\tΠέμπτη, 07 Απριλίου 2011 19:02\nΣυντάχθηκε από\tStavros\tΟ κόσμος να τρέξει, να βοηθήσει κτλ κτλ.\nΔε θα μπορούσε η διοίκηση να κινηθεί λίγο πιο έξυπνα;\n1. Να έβγαζε τα διαρκείας για του χρόνου με τιμή αυξημένη για να έμπαινες και στα 5 τελευταία φετινά;\n2. Πέρυσι το καλοκαίρι, με τον κόσμο στους δρόμους, έκανε προεγγραφές και όχι πώληση. Έτσι όταν πήραμε την άδεια, όλοι πήγαν για μπάνιο και έμειναν με την προεγγραφή στο χέρι...\n3. Η μπουτίκ λειτουργεί 1 φορά στις 15 μέρες. Εγώ προσωπικά πήγα 2 Σάββατο πρωί και έφαγα πόρτα...\nΔεν μπορεί ΚΑΙ στα 5 ματς να πάει ο κάτοχος διαρκείας να στηθεί να βγάλει εισιτήριο. Βρε θα βαρεθεί, βρε θα αργήσει.... κάτι θα γίνει...\nΟύτε γίνεται να πάνε και στα 5 ματς αυτοί που δεν έχουν διαρκείας.\nΟ συμπολίτης, όταν αποφάσισε να μαζέψει τα 20χίλιαρο από τους δικούς της, έστησε σταντ έξω από το γήπεδο, σε ημέρες αγώνων. Έξω από κάθε θύρα. Εσύ πηγαίνεις στον φίλαθλο, δεν περιμένεις να έρθει αυτός σε εσένα.\nΠέμπτη, 07 Απριλίου 2011 15:44\nΣυντάχθηκε από\tSatanogria\tΚαι πάλι δεν πρόκειται να μαζευτεί κόσμος (τουλάχιστον αυτός που προσδοκά η διοίκηση...)!!! Δυστυχώς, υπάρχει κόσμος που έχει κόψει το γήπεδο και δε γυρνά με τίποτε!!! Απομένουν οι γνωστοί άρρωστοι (5.000 και κάτι...) που όταν παίζει η ομάδα μέσα δεν τους χωρά ο τόπος και ανηφορίζουν Καυταντζόγλειο...Κακά τα ψέματα πάντως, το γήπεδο είναι άλλη αίσθηση και πρέπει να επικρατήσει η συνειδητοποιημένη λογική ότι "Μάγκες, ξεχάστε αυτά που βλέπεται μεσοβδόμαδα στο CL και στα προηγμένα πρωταθλήματα της Ευρώπης- ελάτε να απολαύσετε ελληνικό κλωτσοσκούφι!!! Αυτό το ποδόσφαιρο είχαμε, έχουμε και θα έχουμε!!!" Επειδή κοιμήθηκε ο Θεός του ποδοσφαίρου για 15 μέρες στην Πορτογαλία, δε σημαίνει ότι φτιάξαμε και ποδόσφαιρο!!! Οι Έλληνες ποδοσφαιριστές με το καλάμι θα κλωτσάνε και θα κάνουνε κοντρόλ με τις τέσσερις εις τους αιώνας των αιώνων αμήν!!!\nΤρίτη, 05 Απριλίου 2011 18:58\nΣυντάχθηκε από\tΚΩΝ/ΝΟΣ\tΓΙΩΡΓΟ ΟΛΟΙ ΖΗΤΑΝΕ ΣΤΗΡΙΞΗ ΑΠΟ ΤΟΝ ΚΟΣΜΟ ΛΟΓΩ ΕΛΛΕΙΨΗΣ ΕΠΕΝΔΥΤΩΝ ΑΛΛΑ ΟΤΑΝ ΒΡΙΣΚΟΝΤΑΙ, ΟΠΟΙΟΙ ΚΑΙ ΑΝ ΕΙΝΑΙ ΑΥΤΟΙ ΤΟΥΣ ΚΡΑΖΟΥΝΕ ΟΙ ΜΕΓΑΛΟΠΑΡΑΓΟΝΤΕΣ ΤΩΝ ΣΥΝΔΕΣΜΩΝ.ΑΡΚΟΥΣΕ ΕΝΑ ΕΥΧΑΡΙΣΤΩ ΤΟ ΟΠΟΙΟ ΘΑ ΕΙΧΕ ΔΙΠΛΟ ΟΦΕΛΟΣ 1)ΑΝΑΣΑ ΓΙΑ ΤΗΝ ΔΙΟΙΚΗΣΗ ΠΟΥ ΣΤΗΡΙΖΕΤΑΙ ΑΠΟ ΤΟΝ ΚΟΣΜΟ ΚΑΙ 2)ΑΝΑΣΑ ΓΙΑ ΤΟΝ ΙΔΙΟ ΤΟΝ ΚΟΣΜΟ ΠΟΥ ΠΡΟΣΠΑΘΕΙ ΚΑΘΗΜΕΡΙΝΑ ΝΑ ΕΞΑΣΦΑΛΙΣΕΙ ΤΑ ΠΡΟΣ ΤΟ ΖΗΝ.


Παιδικό Puzzle 20pcs, Princess Adventure\nΠαιδικο Puzzle 20pcs, Princess Adventure\nΠαιδικά Puzzles, ΕΕΒΟΟ\nTα Puzzles είναι το τέλειο project για τα μικρά χεράκια! Η συναρμολόγηση ενός παζλ, βοηθά στην ανάπτυξη μοτίβου, σχήματος και αναγνώρισης χρώματος. Τα παιδιά αισθάνονται ότι προκαλούνται από αυτή τη διαδικασία και είναι περήφανα για την ολοκλήρωση του!\nΕνθαρρύνει τον συντονισμό χεριών-ματιών, τις λεπτές κινητικές δεξιότητες και την επίλυση προβλημάτων.\nΞεκινήστε μια περιπέτεια μέσα από μαγικά βασίλεια, με το παζλ 20 κομμάτιών, Princess Adventure της Αμερικάνικης eeBoo. Πού είναι οι ατρόμητοι ήρωες μας; και ποιος είναι ο νέος τους φίλος… η χήνα;\nΕικονογράφηση: Lizzy Rockwell\n20 μεγάλα γυαλιστερά κομμάτια που ενώνονται πολύ εύκολα μεταξύ τους\nΔιαστάσεις Puzzle Φτιαγμένο : 38 Χ 27 εκ.\nΙδανικό για ηλικίες 3 ετών+


ΣΚΟΡΠΙΟΣ ΗΜΕΡΗΣΙΟ ΩΡΟΣΚΟΠΙΟ 5-12-2016\nΑρχική σελίδα Ωροσκόπιο Ημερήσιο Ωροσκόπιο Σκορπιός Ημερήσιο Ωροσκόπιο 5-12-2016\n<p>Με την αυξημένη επινοητικότητά σας θα αντιμετωπίσετε τις διάφορες εκκρεμότητες και θα τις ρυθμίσετε. Στον επαγγελματικό τομέα θα φροντίστε να μην πάρετε ρίσκα και μην ανακοινώνεται τα σχέδιά σας σε τρίτους. Οικονομικά θα υπάρξουν κάποιες θετικές εξελίξεις και θα μπορείτε να τακτοποιήσετε τις υποχρεώσεις σας. Αισθηματικά θα βελτιώσετε την σχέση με τον σύντροφό σας και θα ανανεώσετε το ερωτικό σας πάθος. Οι αδέσμευτοι μπορείτε να συναρπάσετε το άτομο που σας ενδιαφέρει.\nΔίδυμοι Ημερήσιο Ωροσκόπιο 27-12-2016\nΔιάφορες εκκρεμότητες θα μπορέσετε να τις ρυθμίσετε με την επινοητικότητά σας. Στον επαγγελματικό τομέα, θα μπορέσετε να κάνετε πολύ...\nΥδροχόος Ημερήσιο Ωροσκόπιο 27-12-2016\nΗ επινοητικότητά σας θα σας βοηθήσει να ρυθμίσετε διάφορες εκκρεμότητες. Στον επαγγελματικό τομέα θα ασχοληθείτε με κάποιες νέες...\nΣκορπιός Ημερήσιο Ωροσκόπιο 27-11-2016\nΗ επινοητικότητά σας και η αυξημένη σας διαίσθηση θα σας βοηθήσουν να αντιμετωπίσετε διάφορες εκκρεμότητες. Στον επαγγελματικό τομέα...\nΣκορπιός Ημερήσιο Ωροσκόπιο 5-9-2016\nΜε ευδιαθεσία, αλλά και επινοητικότητα θα αντιμετωπίσετε τις διάφορες εκκρεμότητες και θα τις ρυθμίσετε. Στον επαγγελματικό τομέα θα...\nΣκορπιός Ημερήσιο Ωροσκόπιο 7-8-2016\nΤα ζητήματα που εκκρεμούν μπορείτε τώρα να τα βάλετε σε μια σειρά και να τα ρυθμίσετε. Στον επαγγελματικό τομέα θα είστε πολύ...


Αντικατάσταση αναγνώστη Sim - Επισκευή-Service Laptop pcsupports.gr\n/Αντικατάσταση αναγνώστη Sim\nΑντικατάσταση αναγνώστη Sim\nΜήπως το iPhone 3Gs σας δεν αναγνωρίζει την κάρτα Sim σας και σας ζητάει να εισαγάγετε κάρτα Sim? Το πρόβλημα είναι απλό για τους καταρτισμένους τεχνικούς της PC Supports. Αντικαθιστώντας τον αναγνώστη της κάρτας Sim το πρόβλημα λύνετε οριστικά. Η αντικατάσταση είναι οικονομική και άμεση.\nΗ εταιρεία μας δεν απευθύνεται μόνο στους κατοίκους της Αττικής αλλά και πανελλαδικά. Αν λοιπόν δεν βρίσκεστε εντός Αττικής και το αγαπημένο σας iPhone 3Gs δεν λειτουργεί σωστά, μπορείτε να μας αποστείλετε ΔΩΡΕΑΝ το κινητό σας μέσω της Γενικής Ταχυδρομικής για επιδιόρθωση και να σας το επιστρέψουμε εντός 3 εργάσιμων μερών.


ΚΟΨΤΕ ΤΟ ΤΣΙΓΑΡΟ ΚΑΙ ΚΕΡΔΙΣΤΕ ΖΩΗ – PreciousLife\nΚΟΨΤΕ ΤΟ ΤΣΙΓΑΡΟ ΚΑΙ ΚΕΡΔΙΣΤΕ ΖΩΗ\nΟπως όλοι οι καπνιστές, έτσι κι εσείς γνωρίζετε πολύ καλά ότι το τσιγάρο κάνει κακό. Το έχετε διαβάσει (στο Vita σίγουρα!), το έχετε ακούσει, τα τελευταία χρόνια το βλέπετε γραμμένο και στο πακέτο σας. Και προφανώς δεν είστε ούτε ανόητοι αλλά ούτε και μαζοχιστές, ώστε να συνεχίζετε μια συνήθεια που σας κάνει αποδεδειγμένα κακό. Πιθανώς έχετε τους λόγους σας να μην έχετε ακόμη πάρει την απόφαση ή να μην έχετε καταφέρει να κόψετε το τσιγάρο. Σίγουρα είναι μια δύσκολη απόφαση και ένα εγχείρημα που χρειάζεται προσπάθεια και υποστήριξη για να το φέρετε σε πέρας. Σε κάθε περίπτωση, όσον αφορά το κόψιμο του τσιγάρου, δύο πράγματα είναι βέβαια: ότι μπορεί να είναι δύσκολο, αλλά όχι ακατόρθωτο, και ότι κάθε βοήθεια είναι ευπρόσδεκτη. Ο στόχος μας δεν είναι άλλος από το να σας βοηθήσουμε. Παρουσιάζοντάς σας αυτά που θα κερδίσετε κόβοντας το τσιγάρο, θέλουμε να σας δώσουμε μία ακόμη ώθηση για να πάρετε τη μεγάλη και σημαντική αυτή απόφαση.\nΑυξήστε τις πιθανότητές σας…\nΚόβοντας το τσιγάρο, θα έχετε επίσης:\nΜεγαλύτερες πιθανότητες να κάνετε παιδί, είτε είστε άνδρας είτε γυναίκα, αφού το κάπνισμα επηρεάζει αρνητικά τη γονιμότητα και στα δύο φύλα. Αν είστε γυναίκα, αυξάνονται επίσης οι πιθανότητες να έχετε μια καλή εγκυμοσύνη, αλλά και να μπείτε αργότερα στην εμμηνόπαυση, αφού στις καπνίστριες η περίοδος σταματά συνήθως 2 χρόνια νωρίτερα από ό,τι στις υπόλοιπες γυναίκες.\n2πλάσιες πιθανότητες να μην πάθετε έμφραγμα.\n3πλάσιες πιθανότητες να μην πάθετε εγκεφαλικό.\n8πλάσιες πιθανότητες να μην πάθετε ρήξη ανευρύσματος.\n20πλάσιες πιθανότητες να μην πάθετε καρκίνο του πνεύμονα.\nΚερδίστε από 1 έως 5 χρόνια ζωής!\nΑν είστε άνδρας και σταματήσετε να καπνίζετε σε ηλικία 35 έως 39 ετών, προσθέτετε 5 χρόνια ζωής, ενώ, αν είστε γυναίκα, 3 χρόνια. Στην ηλικία των 65-69 ετών, κόβοντας το τσιγάρο, κερδίζετε 1 χρόνο ζωής.\nΣύμφωνα με πολλές έγκυρες επιδημιολογικές μελέτες, έχει αποδειχτεί ότι κόβοντας το τσιγάρο κερδίζετε…\nΣτις πρώτες ημέρες\n› 30 λεπτά μετά τη διακοπή, η αρτηριακή πίεση και η καρδιακή συχνότητα επιστρέφουν στα φυσιολογικά επίπεδα.\n› 24 ώρες μετά τη διακοπή, το μονοξείδιο του άνθρακα έχει αποβληθεί από τον οργανισμό.\n› 48 ώρες μετά τη διακοπή του καπνίσματος, βελτιώνεται η όσφρηση και η γεύση σας.\n› Από την πρώτη ημέρα χωρίς τσιγάρο, η αναπνοή σας γίνεται πιο φρέσκια.\nΣιγά-σιγά σταματούν το λαχάνιασμα, ο βήχας και τα φλέματα.\n› Σε λίγες εβδομάδες Ή μήνες, βελτιώνονται η κυκλοφορία του αίματος (π.χ. νιώθετε πλέον τα πόδια σας ζεστά και «ελαφριά») και η λειτουργία των πνευμόνων.\n› Μετά από ένα χρόνο αποχής από το κάπνισμα, ο κίνδυνος καρδιαγγειακών νοσημάτων, σε σχέση με εκείνον των καπνιστών της ίδιας ηλικίας, μειώνεται στο μισό. Για να το καταλάβετε καλύτερα, είναι σκόπιμο επίσης να γνωρίζετε ότι: Τα τελευταία χρόνια τα καρδιαγγειακά νοσήματα ευθύνονται για το 49% όλων των θανάτων στην Ευρώπη.\nΜειώνονται αισθητά τα προβλήματα με τα δόντια σας. Μειώνονται η πέτρα, οι ουλίτιδες και οι φλεγμονές της στοματικής κοιλότητας, αλλά και του ρινοφαρυγγικού συστήματος.\nΒελτιώνεται η κατάσταση του στομάχου, μειώνεται ο κίνδυνος για εμφάνιση έλκους, καθώς και γαστροοισοφαγικής παλινδρόμησης.\nΟρατή είναι και η βελτίωση της εμφάνισης και της κατάστασης του δέρματος, επειδή γίνεται καλύτερα η μικροκυκλοφορία.\nΜειώνεται ο καρδιαγγειακός κίνδυνος κατά 35-40%, αν ανήκετε στην κατηγορία των υπερτασικών που καπνίζουν ένα πακέτο την ημέρα.\n• Σε 10 χρόνια, τα προκαρκινικά κύτταρα του οργανισμού έχουν ήδη αντικατασταθεί από φυσιολογικά.\n• Σε 15 χρόνια, ο κίνδυνος καρδιακού επεισοδίου έχει κατέβει στο επίπεδο των ανθρώπων της ίδιας ηλι-κίας που δεν έχουν καπνίσει ποτέ.\n• Κάθε δεκαετία που περνά, μειώνεται κατά 33% ο κίνδυνος να αναπτύξετε καρκίνο και αυτός ο κίνδυνος ελαχιστοποιείται μετά την τρίτη δεκαετία.\n• Μετά από 15 χρόνια αποχής από το κάπνισμα, ο κίνδυνός σας για εγκεφαλικό επεισόδιο είναι όμοιος με εκείνον ενός ατόμου που δεν κάπνισε ποτέ.\n• Μειώνεται 10 φορές ο κίνδυνος για εμφάνιση καρκίνων του λάρυγγα και του φάρυγγα, 4 φορές για καρκίνο του στόματος και 7 φορές για καρκίνο του οισοφάγου.\nΕυχαριστούμε για τη συνεργασία το δρ. Βλάση Ν. Πυργάκη, διευθυντή της Καρδιολογικής Κλινικής του Γενικού Νοσοκομείου Κορίνθου και πρόεδρο της Ελληνικής Καρδιολογικής Εταιρείας.


NEKROMANTHEON: “Rise, Vulcan Spectre” - ROCKWAY\nHomeΚΡΙΤΙΚΕΣNEKROMANTHEON: “Rise, Vulcan Spectre”\nFebruary 10, 2012 Παναγιώτης Πετρόπουλος ΚΡΙΤΙΚΕΣ Comments Off on NEKROMANTHEON: “Rise, Vulcan Spectre”\nΜε επιρροές βασισμένες στους Slayer, Sadus, Kreator, Dark Angel και Sepultura, οι Nekromantheon ολοκλήρωσαν, μάλλον βιαστικά, το “Rise, Vulcan Spectre“, το δεύτερο thrash album τους. Ίσως πολύ βιαστικά όμως.\nΟ δίσκος έχει μετά βίας τη διάρκεια της μισής ώρας. Κάτι που από μόνο του δεν είναι και τόσο ενοχλητικό στη τελική. Το άσχημο είναι πως αν και όλα από τα οκτώ κομμάτια του δίσκου φαίνονται να ξεκίνησαν ως καλές ιδέες, τελικά κατέληξαν βιαστικές και μέτριες εκτελέσεις. Το γεγονός αυτό προφανώς συμβαίνει όταν μετά τα ξεχωριστά intros ή riffs των κομματιών έρχεται η μονοτονία και η κούραση. Το “Rise, Vulcan Spectre” φαίνεται να περιέχει το ίδιο κομμάτι σε επανεκτελέσεις με διαφορετικό solo τη φορά. Οπότε, αν μη τι άλλο, έχουμε το βασικό μειονέκτημα που είναι ικανό να καταστρέψει έναν δίσκο.\nΑπό ‘κει και πέρα, οι Nekromantheon έχουν να λένε πως η μουσική τους έχει μια ανεξίτηλη ένταση μέσα της κι αυτό είναι εν μέρει αλήθεια. Επίσης η παραγωγή του νέου τους album είναι αρκετά καλή ώστε να αποδείξει το παραπάνω, εκτός δυστυχώς απ’ τα φωνητικά τα οποία, πέρα απ’ τον εκνευριστικό αντίλαλο που τους κάνει, τα δείχνει να είναι πολύ κορεσμένα πλέον. Καλή προσπάθεια με ερωτηματικό λοιπόν αλλά με κλίση στο avoid.


Το αίνιγμα της μακροζωίας : CaptainBook.gr - Το πιο ενημερωμένο ηλεκτρονικό βιβλιοπωλείο.\n(Μια βιοχημική προσέγγιση)\nΣυγγραφείς: Δημήτριος Α. Κυριακίδης, Χρήστος Μπαμπάτσικος,\nΗ προσπάθεια επιμήκυνσnς του προσδόκιμου ζωής οφείλεται ουσιαστικά στην άρνηση του ανθρώπου να αποδεχθεί τα "γηρατειά" του. Ακόμη και σήμερα τα υπεραιωνόβια άτομα αντιμετωπίζονται ως εξαίρεση στον κανόνα. Τα τελευταία χρόνια, με βάση την ανάλυση του ανθρώπινου γονιδιώματος και της εμπειρίαs στον χειρισμό των γονιδίων, διατυπώνεται συχνά η άποψη ότι, δυνητικά, ενδέχεται να μην υπάρχει τέλος στη ζωή μαs, όπως επίσης ούτε η οδυνηρή περίοδοs των γηρατειών. Οι έρευνες που στοχεύουν στην καταπολέμηση σοβαρών ασθενειών, όπως ο καρκίνοs ή οι καρδιοπάθειες, οδηγούν σίγουρα στην αύξηση του μέσου όρου ζωής.\n25χ16 εκ., 158 σελίδες\nΤαξινόμιση DDC: 574.19 (Βιοχημεία ), 570 (Βιολογικές επιστήμες)\nISBN (10ψήφιο): 960-7998-41-3\nΟ Χρήστος Μπαμπάτσικος γεννήθηκε στην Χαλάστρα Θεσσαλονίκης το 1958 όπου και ζει. Αποφοίτησε από το Χημικό τμήμα του Α.Π.Θ. το 1982 και εκπόνησε τη διδακτορική του διατριβή στο εργαστήριο Βιοχημείας του Α.Π.Θ. το χρονικό διάστημα 1993-1998. Διδάσκει χημεία στη δευτεροβάθμια εκπαίδευση. Έχει διδάξει επίσης στο ΙΕΚ Ευόσμου και ΤΕΙ Σίνδου. Στα ενδιαφέροντά του είναι και η μελέτη των μηχανισμών ρύθμισης ενζύμων καθώς και η διάδοση των σύγχρονων επιστημονικών απόψεων και θεωριών της βιοχημείας στο ευρύτερο κοινό.


April | 2006 | ΕΛΛΗΝΕΣ ΤΗΣ ΣΟΥΗΔΙΑΣ\nΕπερώτηση του Τάσου Σταφυλλίδη στη Βουλή για την ΟΕΣΚΣ\nPosted on April 21, 2006 by ellinessouidias\nΕπερώτηση στη Βουλή κατέθεσε ο βουλευτής του Αριστερού κόμματος, Τάσος Σταφυλλίδης, σχετικά με την απόφαση της Κρατικής Υπηρεσίας Ενσωμάτωσης Σουηδίας (ΚΥΕΣ) με την οποία η Ομοσπονδία Ελληνικών Συλλόγων και Κοινοτήτων Σουηδίας (ΟΕΣΚΣ) κρίθηκε μη δημοκρατική οργάνωση και ως τέτοια δεν χρηματοδοτείται από το κράτος.\nΣτην επερώτησή του ο Τάσος Continue reading →\nΒόθρος η ψυχή τους! «Αγύρτες και Κλέφτες στην Εξουσία»*\nPosted on April 14, 2006 by ellinessouidias\nΟ εφιάλτης, ο εξευτελισμός, η γελοιοποίηση, άρχισε στις αρχές της δεκαετίας του ’70. Οι Έλληνες στη Σουηδία διψασμένοι για Δημοκρατία, Δικαιοσύνη και Ελευθερία (ήταν χούντα στην Ελλάδα τότε) ξεκίνησαν τη δημιουργία μαζικών φορέων στη Σουηδία. Μπήκαν στην πρώτη γραμμή, άνθρωποι τίμιοι με αρχές και ήθος. Μπήκαν όμως, ως είθισται και αριβιστές, παραχαράκτες, κουμαριτζήδες, μπεκρήδες, φοροφυγάδες και απατεώνες. Η δεύτερη κατηγορία μεθοδικά πήρε όλο το μεταναστευτικό κίνημα στα χέρια της και μετέτρεψε την ομοσπονδία σε ένα οργανισμό βασισμένο στους κανόνες της Cosa Nostra. Είχαν τους πυρήνες τους σε όλες τις πόλεις της Σουηδίας, όπου υπήρχαν Έλληνες, και μέσω ατόμων που είχαν το ίδιο ηθικό ανάστημα με τους απατεώνες στη διοίκηση της ομοσπονδίας, έθεσαν σε ολική ομηρία τον ελληνισμό.\nΤο οξύμωρο ήταν ότι η μαφία αυτή που την ένωνε το χρήμα (κλοπή της περιουσίας των φορέων) αποτελούνταν από διαμετρικά αντίθετες ιδεολογικά παρατάξεις: δεξιούς, ακροδεξιούς, σοσιαλιστές, συνασπισμένους, κομμουνιστές, ακομμάτιστους, παρανοϊκούς, θρησκόληπτους , εξτρεμιστές της αριστεράς κλπ.\nΚαθιερώθηκε σαν απαράβατη αρχή ο νόμος τής Omertá (σιωπής) και μετά άρχισε το παραλήρημα, ζωή χλιδάτη. Οι αιρετοί υπηρέτες έγιναν αλαζόνες και θλιβεροί αρχηγίσκοι.\nΟι συμπατριώτες μας με το δημοκρατικό κριτήριο που διαθέτουν, σύντομα τους πήραν χαμπάρι. Αηδίασαν απ’ αυτούς, τους έφτυσαν, τους αποστράφηκαν και εγκατέλειψαν τους συλλόγους και τις κοινότητες μαζικά. Από 11 έως 12 χιλιάδες μέλη που ήταν αρχικά στην ΟΕΣΚΣ φτάσαμε στο σημείο να έχουμε 500 – 600.\nΟι μαφιόζοι συνέχισαν όμως να δίνουν ψευδή στοιχεία μέχρι πρόσφατα και αυτό είχε σαν αποτέλεσμα την αθρόα συρροή πολλών εκατομμυρίων, χρημάτων παρμένων από πολλές μεριές όπως Ungdomsstyrelsen, Integrationsverket, ABF (θυμάστε πώς τα υπολείμματα της ομοσπονδίας των κομμουνιστών Χαϊδευτού, Ουλή και Φουκάκη έκλεβε το AΒF; Μέχρι και πεθαμένους μόρφωναν στα κουρς που έκαναν), Socialstyrelsen, Kulturrådet, SIOS και άλλους πολλούς οργανισμούς και υπηρεσίες της Σουηδίας, Ευρωπαϊκή Ένωση, Ελληνικό κράτος (σημειώνουμε ότι ο πακτωλός των χρημάτων από την Ελλάδα πήγαινε σε μυστικούς λογαριασμούς, τους οποίους μόνο οι απατεώνες του προεδρείου της «ομοσπονδίας» γνώριζαν). Είναι καιρός να απαιτήσουμε από τον κ. Πρέσβη να ενημερώσει την παροικία για το μέγεθος των μυστικών ποσών που δόθηκαν και φυσικά την ανακοίνωση των κρυφών λογαριασμών που διαθέτουν ή διέθεταν οι απατεώνες στο παρελθόν στην Ελλάδα και την κίνηση των λογαριασμών αυτών.\nΜετά άρχισε η συστηματική, αδίστακτη απάτη προς όλες τις κατευθύνσεις. Βρήκαν ειδικούς για να τους «φτιάχνουν» προγράμματα (projekt). Με ψευτιές και απάτες ξεγέλασαν το υπουργείο πρόνοιας Σουηδίας και για κάποιο πρόγραμμα ΚΑΠΗ πήραν 700 χιλιάδες κορώνες και ισχυρίζονται οι λωποδύτες ότι έκαναν ΚΑΠΗ τα οποία λειτουργούν στη Solna, Göteborg, Skärholmen και αλλού.\nΕξαπάτησαν το γραφείο της Ευρωπαϊκής Ένωσης και τους απέσπασαν πάνω από 800 χιλιάδες κορώνες για να στηρίξουν και να προωθήσουν την ελληνική γλώσσα στη Σουηδία.\nΧρήματα από το SIOS, από συνδρομές κοινοτήτων και φυσικά τεράστια ποσά από το Ίδρυμα της Ελληνικής Πολιτιστικής Στέγης Στοκχόλμης. Το ίδρυμα αυτό με πρόεδρο τον καταληψία Γιάννη «Εστεγασμένο» Αντωνιάδη γνωστό στην παροικία ως «Καλόγερος» έχει ξεπεράσει κάθε μορφή εξαθλίωσης. Το ίδρυμα έχει πάρει μορφή ασύλου. Πλήρης εγκατάλειψη του κτιρίου. Καταλήστεψη της κινητής περιουσίας του και κατασπατάληση των οικονομικών του πόρων. Τι να πρωτοαναφέρουμε;\nΙδού μερικά παραδείγματα: Όταν δωρήθηκε το κτίριο είχε ένα χρέος περίπου 1 εκατομ. κορώνες στις τράπεζες. Σήμερα έχει χρέος πάνω από 10 εκατομ. κορώνες. Εκτός αυτού 65 εκατομ. δραχμές από την Ελλάδα αγνοούνται ως επίσης και όλα τα χρήματα που επιστράφηκαν σαν επιδότηση τόκων (räntebidrag). Ακόμη μέχρι πρότινος όλες οι δοσοληψίες ενοικίων γινόταν χέρι με χέρι, μετρητοίς δηλαδή από τσέπη σε τσέπη.\nΤώρα μπαίνει το ερώτημα τι έγιναν τα χρήματα. Το μεγάλο μέρος το μοιράζονταν οι απατεώνες του προεδρείου (πρόεδρος, αντιπρόεδρος, γραμματέας, ταμίας). Ο πρώην αντιπρόεδρος της ψευτοομοσπονδίας των κομμουνιστών έλεγε με στόμφο: «Εγώ είμαι δεξιός και βασιλικός, μπορώ όμως να δεχτώ τον κομμουνιστή πρόεδρο γιατί παίρνω το 1/3 της πίτας!».\nΜε αυτά τα χρήματα έγιναν σουβλατζίδικα σε νησιά, αγοράστηκαν σπίτια και οικόπεδα στο Σταλό Χανίων, χτίστηκαν εξοχικά στα Καλάβρυτα κλπ. Ένα μεγάλο ποσό επίσης χρησιμοποιήθηκε για ταξίδια στην Ευρώπη (όλη), Αφρική και Ασία. Και όλα αυτά βέβαια για την «προάσπιση»(!) των δικαιωμάτων των Ελλήνων στη Σουηδία. Μέχρι και στο Ουζμπεκιστάν έφτασαν (Τασκένδη). Η ασυδοσία ήταν τόση που είχαν χάσει την αίσθηση της πραγματικότητας. Σε κάποιο όργιο σπατάλης στη Φρανκφούρτη το «ιστορικό» στέλεχος του ΚΚΕ Σουηδίας (σήμερα υπόδικος για απάτες) έπεσε μεθυσμένος σε ενυδρείο με ψάρια. Τι άλλο να ειπωθεί, είναι για φτύσιμο οι άνθρωποι.\nΤο τελευταίο μικρό μέρος των χρημάτων που δεν ξοδεύτηκε σε ταβέρνες, ψησταριές ή σπίτια και δεν ξοδεύτηκε στο «συνδικαλιστικό» αγώνα των ταξιδίων, χρησιμοποιήθηκε για να λαδώνονται τα γρανάζια της μηχανής. Μοίραζαν επιλεκτικά πεντοχίλιαρα σε άτομα και κοινότητες, χρηματοδοτούσαν κοινότητες μιας χρήσης (εκλογές συνέδρων) και πλήρωναν και τις καλοκαιρινές διακοπές στους υποτακτικούς και πιστούς υπηρέτες τους.\nΑποτέλεσμα; Αυτό που βλέπετε σήμερα: σήψη, κοπριά, και δυσοσμία παντού!\nΕμείς ο καθ’ όλα ευφυής λαός ανεχθήκαμε (θέλει μελέτη κοινωνιολογική αυτό) μια χούφτα αγιογδύτες να μας εξευτελίσουν και να μας ρίξουν σε τριτοκοσμική αθλιότητα. Ακόμη και σήμερα ισχυρίζονται ότι μας λύνουν προβλήματα. Σάματις εμείς δεν είμαστε ισότιμα μέλη της Ευρωπαϊκής Ένωσης να τα λύσουμε μόνοι μας.\nΣκεφτείτε τι αφήνουμε εμείς η πρώτης γενιάς μετανάστες πίσω μας σαν παρακαταθήκη στα παιδιά μας και στη χώρα που ζούμε: Ένα άθλιο χώρο (αίθουσα) στο Rinkeby, και ένα θλιβερό υπόγειο στη Σόλνα. Με αυτή τη σύγκριση, τι δόθηκε στο ελληνισμό σε χρήμα και τι έχουμε σήμερα, θα μπορέσουμε να προσδιορίσουμε το μέγεθος του εγκλήματος.\nΓι’ αυτό οι κραυγές και τα ουρλιαχτά των απατεώνων ότι ζημιώνουμε την παροικία με τις αποκαλύψεις είναι απαράδεκτες, επιζήμιες και αποτελούν άλλοθι στους λωποδύτες που μας έχουν χλευάσει και γελοιοποιήσει τόσα χρόνια. Κρίμα που ορισμένες σκοπιμότητες και συγκυρίες καθυστέρησαν αυτή τη διαδικασία του ξεσκεπάσματος της μαφίας τόσα χρόνια.\nΑυτό που θα πρέπει να τονιστεί και να γίνει κατανοητό από όλους μας είναι το γεγονός ότι ο αγώνας που ξεκίνησαν πριν από 3 χρόνια 4-5 εκλεκτοί συμπατριώτες μας ούτε θα ανακοπεί ούτε θα αλλοιωθεί. Ήδη έγινε το γκρέμισμα της αλητείας της ψευτοομοσπονδίας των κομμουνιστών. Σήμερα είναι Δ.Σ. στους εαυτούς τους. Ομοσπονδία χωρίς μέλη δεν γίνεται!\nΌσον αφορά το ίδρυμα της Ελληνικής Πολιτιστικής Στέγης, οι εξελίξεις εκεί είναι το ίδιο θετικές για τον ελληνισμό και αυτό πάλι οφείλεται στις άοκνες προσπάθειες της ίδιας ομάδας των 4-5 ατόμων. Εκεί έχει συμβεί το εξής πρωτάκουστο: 3 αποφάσεις (1 του διοικητικού Δικαστηρίου (Länsrätten) και 2 της Νομαρχίας Στοκχόλμης) τους διώχνουν από το ίδρυμα και αυτή η συμμορία αρνείται να φύγει! Αυτό που απομένει τώρα είναι η σύλληψή τους από την αστυνομία.\nΕπανέρχομαι στην ουσία. Υποστολή σημαίας θα γίνει όταν καθαριστεί η κόπρος από παντού. Αφού γίνει η κάθαρση θα γίνει η σπορά του καινούργιου σπόρου και θα γίνει ως εξής: Εκεί που υπάρχει θέληση για δημιουργία πολιτιστικού φορέα θα γίνονται οι διεργασίες από τη βάση (τον κόσμο) και θα ελέγχονται από τη βάση, πάνω στο τρίπτυχο Δημοκρατία-Διαφάνεια-Παραγωγή Πολιτισμού. Καταστατικά δημοκρατικά, με επιβεβλημένη την υποχρέωση της βάσης να ελέγχει τα όργανα. Αν δημιουργηθούν περισσότεροι φορείς και θέλουν να συντονίζονται από ένα δευτεροβάθμιο όργανο, θα δημιουργηθεί και αυτό ακριβώς στην ίδια βάση, όπως οι πρωτοβάθμιοι φορείς. Σε κόμματα και παρατάξεις δεν θα επιτραπεί να δολοπλοκούν και να υποβιβάζουν το επίπεδο των φορέων. Η συμμετοχή στα μελλοντικά πολιτιστικά όργανα της παροικίας θα είναι βασισμένη στην εθελοντική προσφορά. Τα εκτός έδρας φακελάκια και διάφορες μυστήριες μισθοδοσίες και τιμολόγια θα ανήκουν στο παρελθόν, στους σκοτεινούς μεσαίωνες της απάτης. Όταν απαιτείται έμμισθη εργασία, θα γίνεται με τους κανόνες της σουηδικής νομοθεσίας. Αγορασμένες αποδείξεις, ανύπαρκτες εκδηλώσεις, ατελείωτα λουκούλλεια γεύματα, «επαναστατικά» ταξίδια για επίλυση δήθεν προβλημάτων μας θα καταγγέλλονται στις αρχές. Αυτό να το λάβουν καλά υπόψη τους όλοι όσοι κηρύττουν την συμφιλίωση και όλες οι ύαινες που καραδοκούν να πέσουν πάνω στο ψοφίμι του «ΑΓΩΝΙΣΤΙΚΟΥ, ΣΥΝΔΙΚΑΛΙΣΤΙΚΟΥ ΟΡΓΑΝΟΥ ΕΛΗΝΩΝ ΣΟΥΗΔΙΑΣ».\nΓι’ αυτό λοιπόν οι κραυγές και οι εκκλήσεις για συμφιλίωση με τους κλέφτες μπορεί να απαντηθεί ως εξής: Τσιμπηθείτε για να ξυπνήσετε εσείς «επίσημοι» και μη από ΣΑΕ και αλλού. Μεταναστοπατέρες δεν θα ξαναϋπάρξουν ποτέ στους φορείς μας! Οι εγκάθετοι, φαύλοι και διεφθαρμένοι καλυμμένοι με τα προοδευτικά ιμάτια έχουν πεταχτεί στα απορρίμματα, μια για πάντα! Ούτε ανώνυμες επιστολές στην FK oύτε απειλές εναντίον μου θα σας γλιτώσουν! Εγώ, «σαν χερικώσω μια δουλειά την ξετελεύω πάντα». Απευθυνθείτε στο νεοσύστατο σύλλογο «Κρητών» (;) Σόλνας να σας τα εξηγήσει τα κρητικά!\nΠΡΟΚΑΛΩ ΟΛΑ ΤΑ ΜΕΛΗ ΤΗΣ COSA NOSTRA ΠΟΥ ΘΙΓΟΝΤΑΙ ΑΠΟ ΤΑ ΠΑΡΑΠΑΝΩ ΝΑ ΜΟΥ ΚΑΝΟΥΝ ΜΗΝΥΣΗ ΓΙΑ ΝΑ ΑΠΟΔΕΙΞΟΥΝ ΤΗΝ ΑΘΩΟΤΗΤΑ ΤΟΥΣ ΚΑΙ ΝΑ ΞΕΠΛΥΝΟΥΝ ΤΟ ΟΝΕΙΔΟΣ ΑΠΟ ΠΑΝΩ ΤΟΥΣ.\n* Θέμος Κορνάρος\nFiled under: Άρθρα αναγνωστών |\t5 Comments »\nΕκπαιδευτικά συνέδρια, τσιμπούσια και άλλα ακροβατικά\nPosted on April 2, 2006 by ellinessouidias\nΑυτές τις μέρες, 1,2 και 3 Απριλίου 2006 γίνεται στη Στοκχόλμη κάποιο Επιμορφωτικό εκπαιδευτικό Συνέδριο – Τσιμπούσι.\nΑίσθηση προκαλεί σε πολλούς η απουσία των συμπατριωτών μας καθηγητών της Παιδαγωγικής Ακαδημίας Στοκχόλμης, Γιάννη Γαρεφαλάκη και Πέτρου Γουγουλάκη από αυτό το συνέδριο, που συνδιοργανώνει τις μέρες αυτές στη Στοκχόλμη η μη δημοκρατική Continue reading →\n1) Θέλουμε να σας ενημερώσουμε ότι μετά τον αποκλεισμό και στη συνέχεια την αποχώρηση των 5 κοινοτήτων – Rinkeby, Halmstad, Gislaved, Växjö, Värnamo ακολούθησε η αποχώρηση Continue reading →\nΠοιούν την νήσσαν!\nΚοινώς, κάνουν την πάπια! Οι κύριοι της αντιδημοκρατικής «ομοσπονδίας», σύμφωνα με το πόρισμα του σουηδικού κράτους εξακολουθούν να περιφέρονται κορδωμένοι, ωσάν να ήταν κάποιες σημαντικές προσωπικότητες.\nΠριν από μερικές μέρες Continue reading →


Συνήθως δεν αποκαλύπτουμε τα μυστικά μας, αλλά η παλέτα Sugar Trip Lippie Vault είναι τόσο υπέροχη που δεν μπορούμε να μην τη μοιραστούμε! Ένα μοναδικό σετ που περιέχει 36 από τα πιο δημοφιλή μας ματ κραγιόν σε νέες αποχρώσεις. Η παλέτα μας περιλαμβάνει έξι αποχρώσεις του Soft Matte Lip Cream, έξι αποχρώσεις του Liquid Suede Cream Lipstick και έξι αποχρώσεις του Lip Lingerie. Κάθε βελούδινο κραγιόν συνοδεύεται και από το Suede Matte Lip Liner στην αντίστοιχη απόχρωση, για πραγματικά ελκυστικό αποτέλεσμα. Από μπεζ ροδακινί έως έντονες ροζ και πράσινες αποχρώσεις, υπάρχει μια συγκλονιστική απόχρωση που ταιριάζει σε καθεμία από τις (άπειρες) διαθέσεις των χειλιών σας.\nΚωδικός Προϊόντος LIPVAULT01


Κασεμίρο: «Είπα ψέμματα όταν πήγα για δοκιμαστικά στην Σάο Πάολι» | Sportsking.gr\nΤο...ψέμα του Κασεμίρο, βγήκε σε καλό, όπως φάνηκε στην πορεία!\nΟ Κασεμίρο αποκάλυψε πως όταν πρωτοξεκίνησε την καριέρα του ήταν ένας δεινός… σκόρερ!\nΣίγουρα, ο Κασεμίρο είναι ένας από τους καλύτερους αμυντικούς χαφ στον κόσμο. Ο Βραζιλιάνος είναι ο φόβος και ο τρόμος για κάθε αντίπαλο. Πηγαίνει πρώτος στις φάσεις,αρκετά δυνατά και αποτελεσματικά και για αυτό τον εμπιστεύεται και η Ρεάλ Μαδρίτης.\nΩστόσο, ο άσος των Μαδριλένων αποκάλυψε πως είχε πει ψέμματα για την θέση που αγωνίζεται, όταν πήγε για δοκιμαστικά στην Σάο Πάολο!\n«Όταν πήγα για δοκιμαστικό στην Σάο Πάολο, αγωνιζόμουν σαν κεντρικός επιθετικός. Ήμουν αρκετά δυνατός, ήμουν ο πιο ψηλός στην ηλικία μου και σκόραρα αρκετά γκολ με το κεφάλι», ανέφερε χαρακτηριστικά.\n«Λοιπόν, τότε ήταν στα δοκιμαστικά γύρω στα 300 παιδιά και θα επιλεγόντουσαν μόνο 50. Θυμάμαι πως όταν ο προπονητής ρώτησε πόσοι αγωνίζονται ως τερματοφύλακες σήκωσαν μόλις 7 άτομα τα χέρια τους. Στην συνέχεια μας ρώτησε ποιοι αγωνίζονται ως επιθετικοί και σήκωσαν 40 παιδιά περίπου. Τότε είπα στον εαυτό μου πως ο ανταγωνισμός θα είναι μεγάλος, έτσι δύσκολα θα γίνω επιθετικός. Στην συνέχεια ρώτησε αν υπάρχου καθόλου αμυντικά χαφ, τότε σήκωσαν πολλοί λίγοι, έτσι αποφάσισα να το σηκώσω και από τότε… έγινε αμυντικό χαφ», τόνισε!\nΗ επιλογή του ήταν πέρα για πέρα σωστή, όπως αποδείχθηκε, καθώς κάνει αν μη τι άλλο μια σπουδαία καριέρα!


ΣΩΜΑΤΕΙΟ ΕΡΓΑΖΟΜΕΝΩΝ ΝΟΣΟΚΟΜΕΙΟΥ "ΑΜΑΛΙΑ ΦΛΕΜΙΓΚ": ΜΜΕ, ΜΕ ΑΦΟΡΜΗ ΤΟΝ EBOLA : ΟΧΙ ΣΤΟ ΚΛΕΙΣΙΜΟ ΤΟΥ ΝΟΣΟΚΟΜΕΙΟΥ!\nΣτους, κατά Αδωνι, «τεμπέληδες» του «Αμαλία Φλέμιγκ», οι ασθενείς με Εμπολα!\nΟλοκληρώθηκε η άσκηση ετοιμότητας για τον Εμπολα στα Μελίσσια\nΑσκηση ετοιμότητας για την αντιμετώπιση τυχόν κρούσματος του ιού Εμπολα στη χώρας μας έγινε νωρίτερα στο νοσοκομείο «Αμαλία Φλέμινγκ». Η άσκηση, η οποία δεν δημοσιοποιήθηκε για να μη διαταραχθεί η νοσηλεία των ασθενών, βασίστηκε σε εικονικό περιστατικό ασθενούς μολυσμένου με τον ιό Έμπολα.\nΑπό το πρωί, στελέχη του υπουργείου Υγείας και του Εθνικού Κέντρου Επιχειρήσεων Υγείας έδιναν οδηγίες σε οδηγούς που περνούσαν την είσοδο του Νοσοκομείου Αμαλία Φλέμινγκ, στο πλαίσιο της άσκησης προσομοίωσης για τον ιό Έμπολα.\nΑρχικά, όπως αναφέρει το Α.Π.Ε, έγιναν προφορικά μαθήματα ενώ στη συνέχεια πραγματοποιήθηκε η ειδική άσκηση κατά την οποία οι εμπλεκόμενοι έμαθαν, πως δεν θα έρθουν σε επαφή με τον ιό, στην περίπτωση που υπάρξει είσοδος ύποπτων περιστατικών στις πύλες της χώρας.\nΓιατροί, νοσηλευτές & τραυματιοφορείς, ντυμένοι με ειδικές στολές υποδέχθηκαν στο νοσοκομείο τον «ασθενή» & ακολούθησαν πιστά τις οδηγίες των επιστημόνων του ΚΕΕΛΠΝΟ και του ΕΚΕΠΥ.\nΜε ειδικές στολές, μάλιστα, εμφανίστηκε το προσωπικό ώστε να μην αγγίξει τους πιθανούς ασθενείς.\nΣτη συνέχεια αφού έγινε όλη η διαδικασία μεταφοράς του ύποπτου περιστατικού στον ειδικό θάλαμο με όλα τα μέτρα ασφαλείας, αφαίρεσαν τις «μολυσμένες» στολές, για να απολυμανθούν.\nΕτσι το νοσοκομείο, που πριν από 10 μήνες με απόφαση Αδώνιδος άλλαξε χαρακτήρα και έγινε «2ης ταχύτητας», ζει σήμερα «μεγάλες στιγμές» & είναι στο επίκεντρο της προσοχής όλων μας, αφού - άγνωστο για ποιούς λόγους - έχει επιλεχθεί να υποδέχεται εκείνους για τους οποίους υπάρχει η υποψία ότι έχουν προσβληθεί από τον ιό.\nΣτο συγκεκριμένο νοσοκομείο έχει διαμορφωθεί μάλιστα & θάλαμος καραντίνας.\nΠρόκειται για έναν απομονωμένο χώρο, με τις προδιαγραφές Μονάδας Εντατικής Θεραπείας και με ειδικό ιατροτεχνικό εξοπλισμό. Αυτός θα είναι ο πρώτος χώρος στον οποίο θα αντιμετωπιστεί περιστατικό του Εμπολα, εάν υπάρξει.\nΕχουν γίνει ήδη οι απαραίτητες προμήθειες αναλώσιμων υλικών ώστε ο χώρος αυτός να είναι απολύτως αυτόνομος - εάν χρειαστεί να χρησιμοποιηθεί - και έχει οριστεί ομάδα υγειονομικού προσωπικού που θα κληθεί να αντιμετωπίσει ενδεχόμενο κρούσμα του ιού.\nΟ διοικητής του Εθνικού Κέντρου Επιχειρήσεων Υγείας Πάνος Ευσταθίου, μιλώντας στο ιστολόγιο «theTOC.gr», είπε ότι η μονάδα καραντίνας του Αμαλία Φλέμινγκ, διαθέτει ειδικά εκπαιδευμένο προσωπικό και υλικοτεχνική υποδομή.\nΠαράλληλα, τα κλινικά δείγματα θετικών περιστατικών ορίστηκε να εξετασθούν από το εργαστήριο Μικροβιολογίας του Ιατρικού Τμήματος του Αριστοτελείου Πανεπιστημίου Θεσσαλονίκης.\nΔεν είναι η πρώτη φορά που το νοσοκομείο «Α. Φλέμινγκ» ορίζεται για να παίξει τον συγκεκριμένο ρόλο. Το προσωπικό είναι έμπειρο, εκπαιδευμένο κι έτοιμο. Το νοσοκομείο πληροί τις προϋποθέσεις του χώρου που εξασφαλίζει τους καλύτερους δυνατούς όρους ασφαλείας, ενώ και η τοποθεσία του είναι ευνοϊκή.\nΠαρά τις παραδοχές αυτές, οι σημαντικές ελλείψεις σε προσωπικό, ιατρικό αλλά κυρίως νοσηλευτικό είναι μεγάλες, όπως σε όλα τα νοσοκομεία του ΕΣΥ, αλλά κατά κύριο λόγο γιατί το «Αμαλία Φλέμιγκ» ήταν μεταξύ των 8 νοσοκομείων που πριν από 10 μήνες «άλλαξαν χαρακτήρα» με απόφαση Αδ. Γεωργιάδη.\nΣτο ενδεχόμενο της ανάγκης αντιμετώπισης μιας υγειονομικής κρίσης, όπως είναι ο Εμπολα, θα στερηθούν το προσωπικό οι υπόλοιποι νοσηλευόμενοι ασθενείς.\nΠΗΓΗ:ΑΠΕ, «theTOC.gr», www.efsyn.gr & www.euro2day.gr\nΑμαλία Φλέμιγκ: Χωρίς ΜΕΘ & προσωπικό - Η άσκηση για τον Έμπολα όμως πέτυχε\nΗ άσκηση ετοιμότητας στο Αμαλία Φλέμιγκ το μεσημέρι της Παρασκευής σε περίπτωση\nύποπτου κρούσματος του ιού Έμπολα πέτυχε, ωστόσο ο προβληματισμός για το εάν έχει\nεπιλεγεί το σωστό νοσοκομείο στην κρίσιμη αυτή υγειονομική περίπτωση, έγινε ακόμη εντονότερος.\nΚαι αυτό, διότι το Αμαλία Φλέμιγκ, δεν έχει καν Μονάδα Εντατικής Θεραπείας (ΜΕΘ) όσο και\nεάν ακούγεται απίστευτο αυτό, ενώ δεν διαθέτει επίσης θαλάμους αρνητικής πίεσης. Βεβαίως στην περίπτωση τυχόν ύποπτου κρούσματος Έμπολα οι θάλαμοι αρνητικοί πίεσης δεν\nχρειάζονται (όπως στην περίπτωση του SARS) ωστόσο η ΜΕΘ είναι απολύτως αναγκαία,\nκαθώς σε περίπτωση που κάποιος νοσήσει είναι πιθανόν να παρουσιάσει πολυοργανική ανεπάρκεια και τότε θα πρέπει να μπει επειγόντως στην Μονάδα.\nΤο γεγονός ότι το Αμαλία Φλέμιγκ δεν διαθέτει ΜΕΘ παρά μόνο θαλάμους απομόνωσης (δύο)\nστην προκειμένη περίπτωση, δημιουργεί σοβαρά ερωτηματικά για την ίδια την ηγεσία του υπουργείου Υγείας για ποιόν λόγο τελικά επιλέχθηκε το εν λόγω νοσοκομείο.\nΦυσικά κατά την διάρκεια της άσκησης ετοιμότητας- όπου παρόντες ήταν τόσο η ηγεσία του ΚΕΕΛΠΝΟ όσο και του ΕΚΕΠΥ- γιατροί και νοσηλευτές έβαλαν τα δυνατά τους -στην κυριολεξία τον καλύτερο εαυτό τους- για να πετύχει. Όμως καθηγητές από τον χώρο της δημόσιας υγείας, εκτιμούν, ότι θα πρέπει να γίνουν και άλλες ασκήσεις τις επόμενες ημέρες, ακριβώς για να\nυπάρξει η καλύτερη δυνατή ενημέρωση, σε βαθμό που να μιλάμε για εγρήγορση και ύψιστη ασφάλεια\nΟι ίδιοι οι καθηγητές, εκτιμούν στο on Med ότι η Ελλάδα δεν κινδυνεύει από τον ιό Έμπολα,\nθα πρέπει όμως να είμαστε πολύ καλά προετοιμασμένοι για κάθε ενδεχόμενο. Οι ίδιοι οι επιστήμονες, αναφέρουν επίσης ότι το μεγαλύτερο πρόβλημα αναφορικάμ ε τον ιό, είναι οι ελλειπείς έλεγχοι που υπάρχουν στις χώρες της Αφρικής και ειδικότερα στις πύλες εισόδου και που ουσιαστικά, αφήνουν τον ιό να διαρρεύσει από τα σύνορα.\nΑναφορικά με τις θερμικές κάμερες (οι οποίες μπορούν να μετρήσουν τον πυρετό στο σώμα),\nοι ίδιοι σχολιάζουν ότι δεν θα είχαν αντίρρηση να τοποθετηθούν, όμως δεν έχει τεκμηριωθεί,\nότι έχουν μεγάλη επιστημονική βαρύτητα.\nΟι εργαζόμενοι πάντως στο Αμαλία Φλέμιγκ επιμένουν ότι θα απαιτηθούν γιατροί και\nνοσηλευτές να στηρίξουν την προσπάθεια του κράτους, καθώς οι ελλείψεις σε προσωπικό\nείναι μεγάλες, αφού εδώ και ένα χρόνο το νοσηλευτήριο έχει μειώσει το δυναμικό του, με\nαφορμή την διασύνδεσή του με το Σισμανόγλειο. Από την δική του πλευρά, ο υπουργός Υγείας κ. Μάκης Βορίδης, διαβεβαιώνει ότι αυτή την στιγμή 30 υγειονομικοί - οι οποίοι προσλαμβάνονται άμεσα- στις πύλες εισόδου αρκούν.


Mercer Slough Nature Park (Μπελβί, Ουάσιγκτον) - Κριτικές\nMercer Slough Nature Park: Εστιατόρια στην περιοχή\nΔραστηριότητες κοντά σε: Mercer Slough Nature Park\nMercer Slough Nature Park, Μπελβί - Κριτικές\nΝο 4 από 32 δραστηριότητες - Μπελβί\n2102 Bellevue Way Southeast, Μπελβί, WA 98004\nΒρίσκεται ακριβώς στο Bellevue, Mercer Slough είναι καταπληκτική και μπορείτε να κάνετε καγιάκ. Η περιοχή είναι γεμάτη με τα πουλιά και άγρια ζώα. Καγιάκ rentals είναι εύκολο να πάτε και με προσιτές τιμές.\nΥπέροχο φυσικό μονοπάτι κατά μήκος boardwalks\nΗ διαδρομή είναι δημοφιλής για όλες τις ηλικίες με άφθονο των υγροτόπων και των συναφών άγριας ζωής. Είναι ένα ωραίο μέρος για ένα καλό.\nΜεγάλη διαδρομή run στη μέση του Bellevue\nΩραία ήσυχη μονοπάτια πεζοπορίας στην καθημερινή πρωινά να πάτε για τρέξιμο. Μονοπάτια λίγο λασπώδεις, αλλά δεν είναι σπάνιο σε PNW.\nΝοικιάστε ένα καγιάκ και απολαύστε!\nΔιασκεδαστική επιτόπου κατά τη διάρκεια του καλοκαιριού η σκώρους μέσω paddles. Αξίζει να το επισκεφθείτε. Στα μέσα Αυγούστου μπορείτε να διαλέξετε μούρα εκεί.\nΚάντε μια βόλτα, μπορείτε να καθίσετε, οσμή και απολαύστε\nΤο Bellevue διαθέτει τόσα πολλά να προσφέρουν και αυξάνεται με γοργούς ρυθμούς, αλλά μερικές φορές τους έντονους ρυθμούς και τον τύπο A προσωπικότητες να σας. Ευτυχώς, υπάρχει μια υπέροχη απόδραση μόλις λίγα χιλιόμετρα μακριά. Περπάτησα το slough για πολλά χρόνια και παρέμεινε ένα αγαπημένο. Μπορείτε...να καταστήσει δύσκολη ή εύκολα, αλλά ό,τι κι αν κάνετε, μην χάσετε αυτή τη γεύση του χαρακτήρα και την απομόνωση.Περισσότερα\nΜια βόλτα μέσα από τη φύση\nΤο Slough είναι ένα όμορφο μέρος για να περπατήσετε ή να λειτουργήσει. . . Η πιο οποιαδήποτε στιγμή του έτους. Προσπαθώ να μην πάτε μια ημέρα μετά από μεγάλη βροχή. Ωστόσο, υπάρχουν και άλλες φορές είναι τέλεια. Τόσο κοντά στην πόλη αλλά κρυμμένο που σας...κάνουν να αισθάνεστε σαν να έχετε διανύσει για μίλια. Σε κοντινή απόσταση με τα πόδια από το μεσημεριανό σας ώρα για να ξεφύγουν από την πόλη. Το τοπίο αλλάζει από τη σεζόν και κάνει το ταξίδι σας φαίνεται σαν ένα νέο προορισμό. Επίσης, ένα υπέροχο μέρος για να μεταφέρει. Ποτέ συνωστισμό και πάντα δροσιστικό.Περισσότερα\nMercer slough είναι ένα υπέροχο μέρος για να περπατήσετε σε μια ωραία μέρα. Τα μονοπάτια πεζοπορίας είναι ως επί το πλείστον flat - - - λίγο απότομες στην αρχή και στο τέλος εάν πληκτρολογήσετε στην ανατολική πλευρά. Εάν σταθμεύσετε στο Bellevue τρόπο από το U...- διαλέξτε blueberry αγρόκτημα, είναι σχεδόν επίπεδες. Πολλά πουλιά και μπορεί να δείτε κάποια χελώνα στον Μάρτιο περιοχές. Επίσης ωραίο καγιάκ προσβάσιμο από τη δυτική πλευρά.Περισσότερα\nMercer Slough βρίσκεται σε μικρή απόσταση με το αυτοκίνητο από το κέντρο της πόλης Bellevue. Το πάρκο είναι καλά συντηρημένο με εύκολη μονοπάτια για να περιπλανηθείς. Υπέροχες φωτογραφίες των ευκαιριών κατά μήκος της διαδρομής. Ανυπομονώ να επιστρέψω στο ζεστό καλοκαίρινή ημέρα.\nΣε αυτό το πάρκο αποτελεί όμορφη για μια βόλτα με τα πόδια. Τα πεζοδρόμια διατηρούνται για σταθερές βάσεις. Ένα υπέροχο μέρος για καθαρό αέρα και τη γρίπη των τραγουδιών. Υπάρχει ένα καινούργιο cafe/ εστιατόριο στο Γραφείο Bellefield park που βρίσκεται ακριβώς στην πόλη Σλάου. Διαθέτει...εξαιρετικό καφέ, σνακ, σάντουιτς και διασκεδαστική απόψεις ανθρώπων καγιάκ και πεζοπορία γύρω από το νερό. Μπορείτε να νοικιάσουν καγιάκ εκεί.Περισσότερα\nΑυτό είναι ένα εξαιρετικό μέρος για να κάνετε μια βόλτα. Καλό δρόμο, πολλά πουλιά, περιστασιακή κουνέλια, raccoons, κογιότ. Ένα ήσυχο μέρος σε μια πολυσύχναστη πόλη. Μπορείτε επίσης να νοικιάσετε κανό και πίεστρο γύρω από το πάρκο. Ζούσε κοντά εκεί για 50 χρόνια το Slough μεταβλήθηκε...ελάχιστα.Περισσότερα\nΔείτε και τα 30 κοντινά ξενοδοχείαΔείτε και τα 638 κοντινά εστιατόριαΔείτε και τα 80 κοντινά αξιοθέατα\nΛάβετε γρήγορα απαντήσεις από το προσωπικό του Mercer Slough Nature Park και από προηγούμενους επισκέπτες.


Tα πράγματα δεν είναι πολύ εύκολα χωρίς personal space. Έτσι, κορίτσια;\nΟι μέρες που διανύουμε είναι παράξενες. Ένα από τα καλά, αν μπορούμε να βρούμε κάτι θετικό σε όλο αυτό, είναι η δυνατότητα να δούμε την καραντίνα σαν μια ευκαιρία να περάσουμε χρόνο με το σύντροφό μας.\nΑρκεί ο χρόνος που περνάμε μαζί του να είναι ποιοτικός και να μη συμβούν πράγματα που θα φθείρουν την σχέση μας μακροπρόθεσμα.\nΠράγματα που όλες ξέρουμε ότι είναι πολύ πιθανό να συμβούν γι’ αυτό και κρίνεται αναγκαίο να δώσουμε βάση στην κατάσταση και να φροντίσουμε να μην πέσουμε στις «σίγουρες» παγίδες.\nΦυσικά δεν προτείνουμε να κυκλοφορείτε στο σπίτι με τακούνια και μακιγιάζ, όμως κάποιες νότες περιποίησης καλό θα ήταν να υπάρχουν. Πειραματιστείτε με τα μαλλιά σας, φορέστε την αγαπημένη σας φόρμα αντί της πυτζάμας και μην αφήνετε την θλίψη να σας καταβάλλει.\nΈτσι θα περάσει ο χρόνος πιο ευχάριστα και η ψυχολογία και των δυο σας θα είναι καλύτερη.\nΠάρτε τον προσωπικό σας χρόνο\nΝαι, είπαμε καραντίνα, αλλά αυτό δεν σημαίνει πως δεν πρέπει να ξεκολλάτε ο ένας από τον άλλον. Ο προσωπικός χώρος είναι πολύ σημαντικός, ιδιαίτερα σε τόσο μεγάλες περιόδους.\nΒγάλε μια βόλτα το κατοικίδιό σας, διάβασε το βιβλίο σου και κάνε την μάσκα ομορφιάς που τόσες μέρες δεν προλάβαινες. Λίγες στιγμές ιδιωτικότητας και σιωπής θα σας κάνουν πιο ήρεμους και αγαπημένους. Εξάλλου, ποιος δεν θέλει λίγες ώρες με τον εαυτό του;\nΜπορεί να ακούγεται αστείο, όμως αυτή την περίοδο θα την αναφέρουμε και στα εγγόνια μας. Μην την αφήσεις να περάσει έτσι.\nΓυμναστείτε μαζί, ασχοληθείτε με τον κήπο, μαγειρέψτε. Κάντε δηλαδή πράγματα που οι γρήγοροι ρυθμοί ζωής δεν σας επιτρέπουν.\nΤα περισσότερα ζευγάρια που οδηγούνται στον χωρισμό, έχουν ένα βασικό πρόβλημα: την έλλειψη επικοινωνίας. Να η ευκαιρία σας να μιλήσετε για όσα δεν είχατε βρει χρόνο ως τώρα. Φτιάξτε κοινούς κώδικες, λύστε τα προβλήματα του παρελθόντος, αν υπάρχουν και συζητήστε για όσα σας ενοχλούν.\nΗ ευκαιρία να φτιάξει η σχέση σας εν όψει καραντίνας είναι σημαντική και πρέπει να την εκμεταλλευτείτε. Τουλάχιστον να βγει κάτι καλό από αυτή τη δύσκολη κατάσταση.


«Τα λόγια έχουν χάσει την αξία...» - Footballleague News\n«Τα λόγια έχουν χάσει την αξία...»\nΟκτώβριος 22, 2020 (10:24)\nΟ προπονητής της Καβάλας, Κώστας Ανυφαντάκης δεν μπήκε στη διαδικασία να σχολιάσει την αβεβαιότητα έναρξης.\nΗμερομηνία έναρξης ορίστηκε στη Football League η 7η Νοεμβρίου, όμως ακόμα και οι ίδιοι οι πρωταγωνιστές της δεν μπορούν να πιστέψουν ότι θα μπουν τότε στο γήπεδο. Όπως, μάλιστα, δήλωσε ο προπονητής της Καβάλας, Κώστας Ανυφαντάκης: «Τα λόγια έχουν χάσει την αξία...».\nΗ αρχική τοποθέτησή του μετά το 1-1 με την Ξάνθη:\n«Βγάλαμε συμπεράσματα απέναντι σε μία πάρα πολύ καλή ομάδα παραπάνω κατηγορίας. Πολλά θετικά, αλλά έχουμε και πολλά σημεία στο παιχνίδι μας τα οποία προσπαθούμε και θα τα βελτιώσουμε με τη δουλειά, ελπίζοντας ότι θα είμαστε έτοιμοι με την έναρξη του πρωταθλήματος. Αυτά τα τεστ είναι πάντα καλά γιατί μας δείχνουν τον δρόμο σε ποιο σημείο είμαστε και τι πρέπει να βελτιώσουμε».\nΓια την αβεβαιότητα σχετικά με την έναρξη:\n«Μας έχουν πει για 7 Νοεμβρίου. Δεν ξέρω αν θα ισχύσει αυτό. Τα λόγια έχουν χάσει την αξία τους. Είμαστε στον Νοέμβριο και δεν ξέρουμε πότε θα ξεκινήσουμε. Είναι κάτι που κουράζει πολύ. Πρέπει να παλέψουμε και να παρουσιάσουμε μια ομάδα υπό αυτές τις συνθήκες».\nΑν θα διεξαχθεί άλλο φιλικό:\n«Πιθανόν το προσεχές Σαββατοκύριακο, δεν το έχουμε τσεκάρει ακόμα. Θα προσπαθήσουμε να βρούμε».\nΟ Παναγιώτης Σταθάκης που αγωνίζεται ως δανεικός από την Καβάλα δήλωσε:\n«Δύσκολο παιχνίδι απέναντι στη νέα ομάδα της Ξάνθης. Πολύ δυνατή, αυτή έχει τον πρώτο λόγο στη Super League 2. Σταθήκαμε στο ύψος μας, παίξαμε πολύ καλό ποδόσφαιρο, δημιουργικό και πήραμε την ισοπαλία. Είναι δίκαιο αποτέλεσμα».\nΗ Καβάλα είναι μία πολύ μεγάλη ομάδα με πολύ μεγάλη ιστορία. Έχουμε έναν πολύ καλό προπονητή και δουλεύουμε πολύ καλά. Αυτό βγαίνει στους αγώνες. Στα δύο τελευταία που είμαι εδώ, το έχω δει καλύτερα».\nΓια τις παγίδες που κρύβει η επιστροφή μετά από μεγάλη αποχή:\n«Είναι δύσκολο για όλους. Το θέμα είναι να βρούμε τα πατήματά της, να πάρουμε ψυχολογία και από εκεί και πέρα όλα θα βγουν».\nLast modified onΠέμπτη, 22 Οκτώβριος 2020 14:49\nMore in this category: « Υπόσχεση στήριξης στον Α.Ο.Κ. Με Δόξα το τελευταίο του ΑΟΚ »


Ρόκα: «Δεν έχω ξαναδεί γκολ στην πρώτη φάση» - BORO από την ΑΝΝΑ ΔΡΟΥΖΑ - boro.gr\nΑρχική / More / Αθλητικά / Ρόκα: «Δεν έχω ξαναδεί γκολ στην πρώτη φάση»\nΡόκα: "Δεν έχω ξαναδεί γκολ στην πρώτη φάση"\nΟ Χοσέ Ρόκα παραδέχθηκε ότι ο Παναθηναϊκός ήταν ανώτερος κατά τη διάρκεια του αγώνα, ωστόσο τόνισε ότι το γρήγορο γκολ έπαιξε καθοριστικό ρόλο στη διαμόρφωση του σκορ.\nΟ τεχνικός του Πανθρακικού δήλωσε:\n«Σήμερα ήταν σε πολύ καλή μέρα ο Παναθηναϊκός. Εντός έδρας ήξερα ότι κυκλοφορεί γρήγορα την μπάλα και το έκανε και γνώριζα ότι αν πιάσει την απόδοση που μπορεί εντός έδρας μπορεί να κερδίσει οποιονδήποτε αντίπαλο. Προσπάθησα να κατεβάσω τους ποδοσφαιριστές μου χωρίς να σκέφτονται τα δυο εντός έδρας παιχνίδια. Από την πρώτη φάση δεν μπορείς να δεχτείς γκολ, ήταν μεγάλο βάρος για εμάς. Παρόλα αυτά είχαμε ευκαιρίες με τον Ντιγκινί στη συνέχεια και δεν πετύχαμε εκεί κάποιο τέρμα και εντός έδρας και κόντρα στον Παναθηναϊκός αν δεν πετύχεις το γκολ μπορεί να την πάθεις όπως την πάθαμε εμείς. Μετά το 2-0 σκεφτήκαμε να φρεσκάρουμε κάποιους παίκτες και να τους προφυλάξουμε για το ματς της Τετάρτης».\nΟ Πανθρακικός έχει αντιμετωπίσει Ολυμπιακό, ΠΑΟΚ και Παναθηναϊκό θεωρείτε ότι ο Παναθηναϊκός μπορεί να διεκδικήσει τον τίτλο;\n«Νομίζω πως ναι. Όταν εγώ ετοιμάζω το παιχνίδι και δείχνω το βίντεο στους παίκτες με τα μειονεκτήματα και τα πλεονεκτήματα έχει πολλά πράγματα θετικά. Μερικές φορές απλά δεν βρίσκεται στην μέρα του. Αυτό είναι ίσως το βάρος για να χτυπήσεις το πρωτάθλημα. Μερικές μέρες μπορεί να μην βρει τα πατήματα. Σήμερα τα βρήκαν από τα πρώτα λεπτά. Πρώτη φορά που το έζησα να τρώω ένα τόσο γρήγορο γκολ και σαν παίκτης και σαν προπονητής».\nΤι μπορεί να φταίει για το γρήγορο γκολ;\n«Δεν το έχω ξαναδεί στην πρώτη φάση. Η ομάδα μου είναι μια ομάδα που πρεσάρει, μια ομάδα με «τσαμπουκά», πως έγινε αυτό δεν το καταλαβαίνω. Τώρα πρέπει να το ξεχάσουμε και πάμε για το παιχνίδι με τον Αστέρα Τρίπολης».\nΠως βλέπετε την επιστροφή του Ρομέου;\n«Ήταν συνέχεια στο μυαλό μου να του δώσουμε περισσότερο χρόνο να παίξει. Στα δυο τελευταία παιχνίδια ήταν επικίνδυνο για αυτόν να παίξει. Σιγά-σιγά θα παίρνει συμμετοχές και νομίζω θα μας βοηθήσει και νομίζω ότι θα τον κερδίσουμε τον Ρομέου».\nΘεωρείτε ότι τα δυο παιχνίδια που έρχονται είναι τελικοί;\n«Έχουμε 22 παιχνίδια, και είναι και δεν είναι τελικοί. Σε κάθε παιχνίδι πρέπει να πας και να κερδίσεις από το μυαλό μου δεν περνάει να πάμε σε ένα ματς και να πούμε σήμερα μπορούμε και να μην κερδίσουμε. Τώρα βέβαια χρειαζόμαστε τους βαθμούς. Χάσαμε δυο βαθμούς στο παιχνίδι με τον Εργοτέλη και δεν ξέρω αυτό πως έγινε τώρα πρέπει να μας τους δώσει κάπως».


Δευτέρα, 26 Φεβρουαρίου 2018 09:16\nΤρία χρυσά και δύο χάλκινα μετάλλια ήταν η πλούσια συγκομιδή της ακαδημίας του Ηράκλειο ΟΑΑ στα τελικά νεανικά Κρήτης 2018 που ολοκληρώθηκαν το Σαββατοκύριακο 24 και 25 Φεβρουαρίου στο Ηράκλειο. Συγκεκριμένα Πρωταθλητής Κρήτης στην κατηγορία κάτω των 8 ετών ανακηρύχθηκε ο Χαράλαμπος Φαρσάρης, ενώ στην κατηγορία κάτω των 10 ετών στα κορίτσια πρωταθλήτρια αναδείχθηκε η Ασημένια Τσαπάκη. Πρωταθλήτρια Κρήτης στην κατηγορία κάτω των 16 ετών αναδείχθηκε η Άσπα Δαγκωνάκη ενώ χάλκινα μεταλλια κέρδισε ο Στράτος Κουτσάφτης στην κατηγορία αγοριών κάτω των 14 και η Αναστασία Αναστασάκη στην κατηγορία κάτω των 8 ετών στα κορίτσια. Πρόκειται για μια σημαντική επιτυχία ατομικά για κάθε παίκτη και παίκτρια αλλά και για το σύνολο της ακαδημίας καθώς η ακαδημία του Ηράκλειο κερδίζοντας 3 χρυσά και 2 χάλκινα ήταν μετα από πολλά χρόνια η δεύτερη δύναμη στην Κρήτη πίσω από την πανίσχυρη Σκακιστική Ακαδημία Χανίων.\nΟι Φαρσάρης, Τσαπάκη και Δαγκωνάκη προκρίθηκαν επίσης στην τελική φάση και θα αγωνιστούν στο Πανελλήνιο Πρωτάθλημα Παίδων Κορασίδων που θα διεξαχθεί 3 έως 7 Ιουλίου στο Ρίο Πατρών.\nΟ πρόεδρος κ. Δελάκης, ο έφορος σκάκι κ. Πρινιανάκης και το Δ.Σ. του «ΗΡΑΚΛΕΙΟ» Ο.Α.Α., συγχαίρει τους 5 αθλητές για την επιτυχία τους καθώς και τους προπονητές τους Κώστα Αναγνωστόπουλο, Σταύρο Λυράκη και Μάριο Αγγελέτο για την εξαιρετική τους δουλειά που επαναφέρει το σύλλογο σταδιακά σε πολύ υψηλό επίπεδο και στο φυτώριό του.\nΠερισσότερα σε αυτή την κατηγορία: « Ένα ακόμα σπουδαίο τουρνουά σκάκι διοργανώνει το "ΗΡΑΚΛΕΙΟ" από 3 έως 10 Σεπτεμβρίου! 7 χρυσά και 2 αργυρά και 6 χάλκινα για την ακαδημία του ΗΡΑΚΛΕΙΟ Ο.Α.Α.\t»


Έπιασε κορυφή με Ενκουντού - International Champions Cup 2018 - Novasports.gr\nΈπιασε κορυφή με Ενκουντού\nΤην δεύτερη νίκη της στο International Champions Cup σημείωσε η Τότεναμ, η οποία νίκησε 1-0 τη Μίλαν στη Μινεάπολις και έπιασε τη Ντόρτμουντ στην κορυφή του βαθμολογικού πίνακα με 7 βαθμούς.\n01/08/2018 • 05:34\nΤην δεύτερη νίκη της στο International Champions Cup σημείωσε η Τότεναμ, η οποία νίκησε 1-0 τη Μίλαν στη Μινεάπολις και έπιασε τη Ντόρτμουντ στην κορυφή του βαθμολογικού πίνακα με 7 βαθμούς. Ο Γουόκερ-Πίτερς και ο Ενκουντού ήταν οι κορυφαίοι για τους Λονδρέζους, ενώ η ιταλική ομάδα είχε πολλά προβλήματα στην ανάπτυξη του παιχνιδιού της και πολλά αμυντικά λάθη.\nΤο πρώτο ημίχρονο της αναμέτρησης ήταν ισορροπημένο, με τη Μίλαν να αφήνει την Τότεναμ να κάνει παιχνίδι και η ίδια να “χτυπάει” στις αντεπιθέσεις κυρίως με Τσαλχάνογλου και Σούσο. Οι μεταβιβάσεις προς τον Κουτρόνε όμως δεν αξιοποιήθηκαν από τον νεαρό Ιταλό επιθετικό, ο οποίος έχασε τέσσερις σημαντικές ευκαιρίες για να ανοίξει το σκορ (14’, 27’, 31’, 44’). Από την πλευρά των “Σπερς” ο Έιμος στο 26’ λίγο έλειψε να πετύχει γκολ όταν από ριψοκίνδυνη πάσα του Ρέινα στον Λοκατέλι εντός περιοχής “τσίμπησε” τη μπάλα η οποία πέρασε δίπλα από το δεξί δοκάρι του Ισπανού τερματοφύλακα. Αξίζει να σημειωθεί πως ο αγώνας Μίλαν-Τότεναμ ήταν μόλις ο τρίτος στο φετινό ICC που ολοκληρώνεται το ημίχρονο χωρίς γκολ, Μπενφίκα-Γιουβέντους και Σίτι-Λίβερπουλ τ’ άλλα δύο παιχνίδια.\nΣτο Β μέρος ο Γκατούζο άλλαξε τερματοφύλακα, βγάζοντας τον Ρέινα και βάζοντας τον Τζίτζι Ντοναρούμα, ο οποίος είδε τον Ενκουντού στο 47’ να στέλνει τη μπάλα στο δεξί παραθυράκι του και να ανοίγει το σκορ. Γενικότερα, η Τότεναμ έδειξε καλύτερα στοιχεία σε όλο το δεύτερο ημίχρονο μη επιτρέποντας στη Μίλαν να την απειλήσει σημαντικά. Δύο ευκαιρίες είχαν οι “ροσονέρι” με τον Τσαλχάνογλου και τον Κεσιέ στο 53’, αλλά και στο 55’ με εκτέλεση φάουλ του Τούρκου που πέρασε άουτ.\nΔευτέρα 21 Ιανουαρίου, 16:00


Συγκλονίζει η Μπέτυ Βακαλίδου: Ήμουν 12 ετών όταν άρχισε η κακοποίησή μου – Δεν συγχωρώ την οικογένειά μου %\nΣυγκλονίζει η Μπέτυ Βακαλίδου: Ήμουν 12 ετών όταν άρχισε η κακοποίησή μου – Δεν συγχωρώ την οικογένειά μου\nΚαλεσμένη του Γρηγόρη Αρναούτογλου στο “The 2night Show” ήταν το βράδυ της Δευτέρα η Μπέτυ Βακαλίδου, η οποία αναφέρθηκε στην κακοποίηση που είχε δεχθεί και την απόρριψη από τους γονείς της.\n«Mίλησα ελεύθερα και αυτό ήταν η αιτία και η αφορμή να εγκαταλείψω το σπίτι μου και την οικογένειά μου, λίγο πριν κλείσω τα 15. Δεν τους ξαναείδα από τότε. Έχουν πεθάνει, όπως και κάποια αδέρφια. Δυο τρεις ήταν χειρότεροι από τους γονείς. Έκανα μια τελευταία προσπάθεια το 1998. Μίλησα με τη μητέρα μου, αρνήθηκε επίμονα να με δει και μου είπε ότι ο πατέρας μου έχει πεθάνει. Δεν δέχτηκε να με συναντήσει και κρατούσα το τηλέφωνο αρκετή ώρα μήπως μου πει πάρε ξανά. Δεν το έκανε” αποκάλυψε η Μπέτυ Βακαλίδου\n«Όχι δεν γιατρεύεται, αλλά δεν αιμορραγεί αυτή η πληγή. Έχω μάθει να χειρίζομαι τα πράγματα και συμφιλιώθηκα με αυτά. Όμως τα τραύματα παραμένουν. Η κακοποίησή μου ξεκίνησε από τα 12 μου. Όχι δεν τους έχω συγχωρήσει. Αρνούμαι να μπω στη διαδικασία και να το κάνω. Δεν έχει νόημα” εξομολογήθηκε η Μπέτυ Βακαλίδου.\n«Η πορνεία αλλοτριώνει, σε κάνει να μην νοιάζεσαι για τίποτα. Ξεχνάς το λεξιλόγιό σου, αποτυπώνεται η δυσκολία της δουλειάς. Η δουλειά έχει μία χυδαιότητα και αποτυπώνεται στα μάτια σου, στο πρόσωπό σου. Το αντίδοτό μου στην πορνεία ήταν το διάβασμα, ο κινηματογράφος και το θέατρο. Ήμουν 27 χρόνια στην πιάτσα. Ένιωσα ότι πρέπει να σταματήσω για να μην χαθώ. Είχα φροντίσει τα οικονομικά μου. Δεν εθίστηκα ποτέ στο αλκοόλ και τα ναρκωτικά» πρόσθεσε.


Big Business - Καταβολή από την Περιφέρεια Αττικής 125 εκατ. ευρώ σε 4.600 μικρές και πολύ μικρές επιχειρήσεις του Λεκανοπεδίου\nΤετάρτη, 22 Σεπτεμβρίου 2021 20:04\nΗ Περιφέρεια Αττικής έχει καταβάλει μέχρι σήμερα, μη επιστρεπτέα ενίσχυση 125 εκατομμυρίων ευρώ, σε 4.600 μικρές και πολύ μικρές επιχειρήσεις που επλήγησαν από την πανδημία COVID-19, στο πλαίσιο σχετικής δράσης συνολικού προϋπολογισμού άνω των 250 εκ. ευρώ που χρηματοδοτείται από το ΠΕΠ Αττικής 2014-2020.\nΟι εκταμιεύσεις συνεχίζονται με εντατικούς ρυθμούς, σύμφωνα με τον ρυθμό υποβολής των αιτημάτων από τους δικαιούχους και την πληρότητα των φακέλων τους, ώστε να καταβληθεί το συντομότερο δυνατόν η ενίσχυση και στις συνολικά 9.617 επιχειρήσεις. Παράλληλα, η αρμόδια επιτροπή ολοκληρώνει τον έλεγχο στις 3.000 ενστάσεις που υποβλήθηκαν από τις επιχειρήσεις, οι οποίες δεν έλαβαν χρηματοδότηση, με στόχο να δημοσιευτούν οι σχετικές αποφάσεις έως τις αρχές Οκτωβρίου.\nΤέλος, για όσες εξ αυτών δικαιωθούν, θα υπάρξει πρόνοια για τον απαιτούμενο χρόνο υποβολής του αιτήματος καταβολής της ενίσχυσής τους στο πληροφοριακό σύστημα.


10 αισθηματικά μυθιστορήματα με αφορμή τον Άγιο Βαλεντίνο - TOWNSENDIA\nHome 12-ΜΑΡΙΑ ΣΜΗΝΑ ΒΙΒΛΙΟ 10 αισθηματικά μυθιστορήματα με αφορμή τον Άγιο Βαλεντίνο\n10 αισθηματικά μυθιστορήματα με αφορμή τον Άγιο Βαλεντίνο\nΌπως κάθε χρόνο, έτσι και φέτος, πολλά είναι τα ζευγάρια τα οποία θα γιορτάσουν την ημέρα των ερωτευμένων, την ημέρα του Αγίου Βαλεντίνου όπως έχει ονομαστεί. Για πολλούς η ημέρα αυτή δε σημαίνει κάτι το ιδιαίτερο και εξομοιώνεται με όλες τις υπόλοιπες ημέρες, μα για άλλους αποτελεί μια ευκαιρία να εκφράσουν - πέρα από τις υπόλοιπες ημέρες - και μια συγκεκριμένη ημέρα, την αγάπη τους προς το σύντροφό τους. Ας μην ξεχνάμε βέβαια, πως η 14η Φεβρουαρίου έχει χαρακτηριστεί ως η ημέρα της αγάπης γενικότερα, με αυτήν να εκφράζεται λίγο πιο έντονα όχι μόνο μεταξύ του ζευγαριού, αλλά και προς την οικογένεια και τους φίλους (ποιος είπε πως γιορτάζουν μόνο τα ζευγάρια;). Έτσι λοιπόν, σήμερα θα σας παρουσιάσουμε 10 μυθιστορήματα που μπορείτε να χαρίσετε σε κάποιον αγαπημένο σας, τα οποία συχνά μπορεί να εμπεριέχουν και πολλά κοινωνικά μηνύματα. Και ναι, όπως καταλάβατε, τα έργα αυτά μπορούν να δοθούν και σε κάποιο οικείο πρόσωπο που αρέσκεται στην αισθηματική λογοτεχνία, χωρίς αυτό να σημαίνει απαραίτητα πως είναι ο σύντροφός μας.\n1) Οικογενειακή ευτυχία - Leo Tolstoy\nΤο βιβλίο αυτό του κλασσικού Ρώσου συγγραφέα Leo Tolstoy το οποίο γράφτηκε το 1859, παραμένει πάντοτε επίκαιρο και μπορεί να αποτελέσει σημείο ταύτισης για πολλά σύγχρονα ζευγάρια. Πιο συγκεκριμένα, η πλοκή αφορά στην δεκαεπτάχρονη Μάσα, η οποία μετά το θάνατο των γονιών της παντρεύεται έναν γοητευτικό σύντροφο, τον Σεργκέι Μιχάηλιτς. Η μετακόμισή τους όμως στην Πετρούπολη θα αλλάξει δραματικά τον τρόπο σκέψης και συμπεριφοράς της νέας, η οποία δείχνει να θαμπώνεται από την κοσμική ζωή που παρακολουθεί. Μέσα από το εν λόγω έργο, ο συγγραφέας προσπαθεί να αποσαφηνίσει τις αιτίες που μπορεί να ξεθωριάσουν έναν γάμο, ενώ προβάλλει παράλληλα την ευκολία με την οποία μπορεί να παρασυρθεί ο ένας από τους δυο συζύγους από εξωτερικούς παράγοντες και να αρχίσει σταδιακά να μεταλλάσσεται. Η έκδοση στα ελληνικά κυκλοφορεί από τις εκδόσεις «Μεταίχμιο».\n2) Ιστορία χωρίς όνομα - Στέφανος Δάνδολος\nΠως θα μπορούσε να λείπει από τη λίστα μας ένα βιβλίο που αναφέρεται στη ζωή της πολυδιαβασμένης Πηνελόπης Δέλτα; Όπως αναφέραμε και σε προηγούμενο αφιέρωμά μας, η μεγάλη αυτή κυρία της λογοτεχνίας, έζησε έναν θυελλώδη έρωτα με τον Ίωνα Δραγούμη, ο οποίος τη στιγμάτισε για όλη της τη ζωή, αν και δεν κατάφεραν να είναι ποτέ μαζί. Το συγκεκριμένο έργο, περιγράφει την περίοδο της ζωής της γύρω στο 1908, όπου βρισκόταν έγκλειστη σε ένα σανατόριο στη Βιέννη, με τη σκέψη του αγαπημένου της να την ακολουθεί παντού. Με την εισβολή των Γερμανών στην Αθήνα την άνοιξη του 1941, η Πηνελόπη Δέλτα βρίσκεται πλέον στην Αθήνα, στο σπίτι της στην Κηφισιά, ενώ επεξεργάζεται μια σκέψη που μπορεί να την φέρει κοντά με τον αγαπημένο της Ίωνα που έχει πεθάνει. Πρόκειται για ένα ιδιαίτερο βιβλίο, γραμμένο από τον Στέφανο Δάνδολο, με αναφορές στην πολυτάραχη ζωή μιας από τις σημαντικότερες Ελληνίδες συγγραφείς, ένας ύμνος στον ανεκπλήρωτο έρωτα που δε σιγεί μπροστά σε κανένα εμπόδιο, ακόμη και τριάντα και σαράντα χρόνια μετά... Το έργο κυκλοφορεί από τις εκδόσεις «Ψυχογιός».\n3) Μαζεύοντας κοχύλια - Rosamunde Pilcher\nΌπως τονίστηκε και στην εισαγωγή, το παρόν άρθρο δε θα περιλαμβάνει μόνο καθαρά αισθηματικά μυθιστορήματα, αλλά και κάποια με κοινωνικά μηνύματα, με την οικογένεια συχνά να βρίσκεται στο επίκεντρο των εξελίξεων, και για αυτό το λόγο θα θεωρούνταν παράλειψη αν δεν αναφερόμασταν στην αγαπημένη συγγραφέα Rosamunde Pilcher, που βύθισε τον συγγραφικό κόσμο στο πένθος, με το θάνατό της λίγες ημέρες πριν. Το έργο της «Μαζεύοντας κοχύλια», γραμμένο παραπάνω από μισό αιώνα πριν, της χάρισε παγκόσμια φήμη και αναγνωρισιμότητα και όχι αδίκως, αφού πρόκειται για ένα έργο με βαθύ κοινωνικό μήνυμα. Πιο συγκεκριμένα λοιπόν, η πλοκή αφορά στην Πενέλοπε, μια γυναίκα της οποίας ο πίνακας του πατέρα της «Μαζεύοντας κοχύλια», αποτελεί για αυτήν ένα από τα σημαντικότερα κομμάτια της ζωής της, αφού διατηρεί ζωντανές πολλές της αναμνήσεις. Πολλά χρόνια αργότερα, ο πίνακας αυτός θα γίνει η αιτία διαξιφισμών με τα παιδιά της, αφού πλέον η αξία του είναι υψηλή και θέλουν να τον πουλήσουν, κάτι που δεν συμμερίζεται η ίδια. Πλέον, θα βρεθεί αντιμέτωπη με το δίλημμα να αποχωριστεί σημαντικές αναμνήσεις από τη ζωή της... Το έργο κυκλοφορεί από τις εκδόσεις «Ψυχογιός».\n4) Το μουσείο της σύγχρονης αγάπης - Heather Rose\nΠροσπαθώντας να καλύψουμε ένα ευρύ φάσμα προτιμήσεων, επιλέξαμε να συμπεριλάβουμε στη λίστα μας και το εν λόγω έργο, στο οποίο σημαντικό ρόλο διαδραματίζει η τέχνη. Πιο συγκεκριμένα, η πλοκή αφορά σε έναν συνθέτη, ο οποίος μαγεύεται από την παράσταση που δίνει μια νεαρή καλλιτέχνης πάνω στη σκηνή, πιάνοντας τον εαυτό του να θέλει να επανέλθει στο ίδιο μέρος και να την παρακολουθήσει ξανά, όπως και πολύς κόσμος. Το έργο περιλαμβάνει έντονες καλλιτεχνικές πινελιές και αποτελεί σίγουρα μια καλή επιλογή για όσους αρέσκονται στις παραστάσεις και τα θεατρικά θεάματα, σε συνδυασμό με το ρομαντικό στοιχείο. Το έργο κυκλοφορεί από τις εκδόσεις «Ψυχογιός».\n5) Λογική και Ευαισθησία - Jane Austen\nΈχοντας αναφερθεί σε κάποιους σύγχρονους συγγραφείς, θα ήταν αδύνατο να μην αναφερθούμε και σε ορισμένα κλασσικά μυθιστορήματα, τα οποία αποτέλεσαν παγκόσμια λογοτεχνική πρωτοπορία και άνοιξαν το δρόμο για το μυθιστόρημα, ειδικά στην Αγγλία. Χαρακτηριστικό παράδειγμα; Η Jane Austen και το έργο της «Λογική και Ευαισθησία», γραμμένο δύο αιώνες πριν, αλλά με έναν πάντοτε επίκαιρο, ρομαντικό χαρακτήρα. Η υπόθεση του βιβλίου αφορά σε δυο αδερφές, την Έλινορ και την Μάριαν, άκρως διαφορετικές μεταξύ τους. Η μια παρουσιάζεται ως πιο αυστηρή, πιστή στα ιδανικά της και της αρχές της, ενώ η άλλη αδερφή εμφανίζεται πιο ευαίσθητη και συναισθηματική. Και τα δυο κορίτσια, γόνοι αριστοκρατικής οικογένειας, αναζητούν την ευτυχία, η καθεμιά με τη δική της προσέγγιση στα γεγονότα... Το βιβλίο κυκλοφορεί από τις εκδόσεις «Λιβάνη».\n6) Περηφάνια και Προκατάληψη - Jane Austen\nΗ «Περηφάνια και Προκατάληψη» είναι άλλο ένα κλασσικό έργο της ίδιας συγγραφέως που δε θα μπορούσαμε να παραλείψουμε. Η υπόθεση του βιβλίου αυτού της Jane Austen είναι παρόμοια με του προηγούμενου έργου της, όμως στηρίζεται σε διαφορετική βάση. Αφορά και το εν λόγω έργο σε δυο αδερφές που αναζητούν την αγάπη στη βικτωριανή κοινωνία του 19ου αιώνα, όμως αυτή τη φορά το βιβλίο επικεντρώνεται στα συναισθήματα και στην έκφρασή τους, αφού τα δυο κορίτσια ανακαλύπτουν πως όταν αυτά δεν εξωτερικεύονται, ο δρόμος μπορεί να γίνει εξαιρετικά δύσβατος. Το έργο κυκλοφορεί από τις εκδόσεις «Πατάκη».\n7) Ανεμοδαρμένα Ύψη - Emily Brontë\nΣυνεχίζοντας τις κλασσικές μας προτάσεις, δε γίνεται να μην αναφερθούμε σε ένα από τα γνωστότερα αισθηματικά μυθιστορήματα παγκοσμίως. Στο έργο της αυτό, η πολυδιαβασμένη Emily Brontë έχει καταφέρει να στήσει περίτεχνα μια ιδιαίτερη πλοκή, στην οποία συνδυάζεται το δράμα, με την αγάπη, το μίσος και την ταπείνωση. Ειδικότερα, η πλοκή του βιβλίου αφορά σε μια νεαρή κοπέλα, την Κάθριν, της οποίας ο αγαπημένος Χίθκλιφ δεν είναι αντάξιος των προσδοκιών του αδερφού της, με τη νεαρή να επηρεάζεται αισθητά και να παντρεύεται τελικά κάποιον άλλο. Με τον Χίθκλιφ να επιστρέφει μερικά χρόνια αργότερα εντελώς αλλαγμένος και τυφλωμένος από το μίσος του και τη δίψα για εκδίκηση, είναι βέβαιο πως στο έργο αυτό συνυπάρχει η αγάπη με τη δυστυχία και το θυμό, προσφέροντας ένα εκπληκτικό αποτέλεσμα... Το έργο κυκλοφορεί από τις εκδόσεις «Μίνωας».\n8) Το λάθος αστέρι - John Green\nΈνα άλλο εξαιρετικό βιβλίο το οποίο οφείλαμε να συμπεριλάβουμε, είναι το «Λάθος αστέρι», γνωστότερο ίσως και ως «The Fault in Our Stars» το οποίο έχει μετουσιωθεί και σε κινηματογραφική παραγωγή. Το βιβλίο αυτό δεν αποτελεί κλασσική επιλογή όπως οι τρεις προηγούμενες και στο σύνολό του, είναι αρκετά διαφορετικό, αφού αγγίζει στο μεγαλύτερο μέρος του και υπαρξιακά ζητήματα. Η Χέιζελ συναντά κάτω από ιδιαίτερες συνθήκες τον Ογκάστους, με τον οποίο αναπτύσσει μια ξεχωριστή σχέση και αρχίζουν μαζί να μοιράζονται τις ανησυχίες και τους προβληματισμούς τους σχετικά με τη ζωή, ενώ παράλληλα η αγάπη αιωρείται στην ατμόσφαιρα σε όλη τη διάρκεια του έργου. Πρόκειται για μια ιδιαίτερη πρόταση που σε πολλά σημεία ίσως προκαλέσει θλίψη στον αναγνώστη, μα σε άλλα τόσα θα τον συναρπάσει. Το έργο κυκλοφορεί από τις εκδόσεις «Λιβάνη».\n9) Ο Μπρούτζινος Καβαλάρης - Paullina Simons\nΤο συγκεκριμένο μυθιστόρημα αποτελεί μια επίσης αρκετά διαφορετική επιλογή από τις προηγούμενες, αφού το μεγαλύτερο μέρος των γεγονότων διαδραματίζεται σε περίοδο πολέμου. Με τον Χίτλερ να εισβάλει στο Στάλινγκραντ, η Τατιάνα γνωρίζει τον Αλεξάντερ, αξιωματικό του Κόκκινου Στρατού, με ένα ασίγαστο πάθος να αναπτύσσεται μεταξύ τους. Οι δυο τους προσπαθούν να κρατήσουν με κάθε τρόπο κρυφή τη σχέση τους λόγω των εξελίξεων, ενώ παράλληλα η πείνα αρχίζει να θερίζει και η οικογένεια της κοπέλας να απειλείται. Η σχέση τους θα περάσει από χίλια δυο εμπόδια, όμως ο αναγνώστης θα μπορέσει να απολαύσει έναν έρωτα στη δίνη πολεμικών εξελίξεων, στα μέσα του 20ου αιώνα. Το βιβλίο κυκλοφορεί από τις εκδόσεις «διόπτρα».\n10) Αποχαιρετισμός στα Όπλα - Ernest Hemingway\nΤο τελευταίο έργο στο οποίο θα αναφερθούμε, έχει τίτλο «Αποχαιρετισμός στα Όπλα» και ανήκει στον πολυγραφότατο Ernest Hemingway. Η πλοκή του βιβλίου εξελίσσεται και αυτή όπως και η προηγούμενη σε καιρό πολέμου, με έναν Αμερικανό στρατιώτη, να ερωτεύεται μια νοσοκόμα που τον φροντίζει σε ένα νοσοκομείο του Μιλάνου. Η αγάπη τους είναι θυελλώδης και οι συνθήκες δύσκολες, αφού τα γεγονότα συμβαίνουν σε μια περίοδο ραγδαίων εξελίξεων, με κίνδυνο για όλους. Παρόλα αυτά, το ρομαντικό στοιχείο συναντάται σχεδόν σε κάθε σελίδα του βιβλίου και δίνει την αίσθηση πως παρά τις δυσκολίες που αντιμετώπιζαν οι άνθρωποι τον 20ο αιώνα εξαιτίας της πείνας και των πολέμων, η αληθινή αγάπη μπορεί να επιβιώσει... Το έργο κυκλοφορεί από τις εκδόσεις «Καστανιώτη».\nΦυσικά υπάρχουν πολλά ακόμα έργα στα οποία το ρομαντικό στοιχείο έχει την τιμητική του και τα οποία δεν αναφέρθηκαν. Στο παρόν άρθρο προτιμήσαμε να κάνουμε μια συνολική πρόταση νέων κυκλοφοριών και κλασσικών μυθιστορημάτων, χωρίς να επικεντρωθούμε μόνο σε υποθέσεις που αφορούν σε ζευγάρια. Και το στοιχείο που ξεχωρίζει είναι πως, αν και σε πολλά από αυτά τα έργα τα γεγονότα εκτυλίσσονται σε δύσκολες εποχές παγκοσμίως, εντούτοις η αγάπη βρίσκει τρόπο να επιβιώσει και να υπερπηδήσει τα εμπόδια...\nΠηγές φωτογραφιών: κεντρική: hdlatestwallpaper.com, φωτογραφία 1: malliaris.gr, φωτογραφία 2: psichogios.gr, φωτογραφία 3: psichogios.gr, φωτογραφία 4: psichogios.gr, φωτογραφία 5: livanis.gr, φωτογραφία 6: public.gr, φωτογραφία 7: public.gr, φωτογραφία 8: el.wikipedia.org, φωτογραφία 9: dioptra.gr, φωτογραφία 10: malliaris.gr


Δημόσιος θηλασμός στην Λευκάδα. Όπως λέμε ...ζωή ! - LefkadaPress\nΔημόσιος θηλασμός στην Λευκάδα. Όπως λέμε …ζωή !\nPosted by: LefkadaPress 05/11/2017\t1,990 Views\nΓια 8η χρονιά η Ομάδα Εθελοντών Υποστήριξης Μητρικού Θηλασμού και Μητρότητας Λευκάδος διοργανώνει δημόσιο θηλασμό… Για μια ακόμη χρονιά … η αίσθηση… η τρυφερότητα …η υγεία…η ίδια η ζωή έχουν τον πρώτο λόγο… Μεγάλη η ανταπόκριση στη γιορτή της ζωής που στήθηκε στι πάρκο των ποιητών… Υπέροχες εικόνες που σπάνε ταμπού , εικόνες δυνατές , εικόνες που θέλουμε να κρατήσουμε και να είμαστε υπερήφανοι… Ναι, μας αρέσουν οι μητέρες που ταΐζουν τα μωρά τους δημόσια… Εσείς τρώτε το φαγητό σας στα κρυφά;\nPrevious: Και το ΣΔΟΕ….στην βραδιά των μαθηματικών\nNext: ΑΟ Καρυάς 7-2 τον Ηρακλή Αγίου Γεωργίου\n06/11/2017 at 13:20\nΓια τις μανούλες που θα θέλαμε να είχαμε θηλάσει τα μωράκια μας αλλά λόγω ασθένειας δεν τα καταφέραμε δεν βλέπω να γίνεται τόσος πολύ λόγος. Αλλά ούτε και για τις τράπεζες γάλακτος που λειτουργούν στην Ελλάδα.\nΑν θέλετε να τονίσετε την σημασία της κατανάλωσης μητρικού γάλακτος από τα μωράκια και την σημασία που αυτό παίζει στην μετέπειτα υγεία τους, θα ήθελα σας παρακαλώ δημοσιογραφικά/ιατρικά να καλύψετε το θέμα έτσι όπως το μας το παρουσιάζουν και οι γιατροί χωρίς τόση πολύ επίδειξη.\nΜπορείτε να ξεκινήσετε από την ακόλουθη σελίδα αν επιθυμείτε μία μικρή δημοσιογραφική έρευνα και να μας παρουσιάσετε τα συμπεράσματά σας.\nΤελικά γιατί μαζεύονται οι μανούλες σε δημόσιους χώρους και παρουσιάζουν το αυτονόητο; Για να αλλάξουν τι γνώμη ποιων; των μαμάδων που ενώ μπορούν να θηλάσουν δεν το κάνουν; Να εντυπωσιάσουν με το χάρισμά τους τις μανούλες που δεν τα κατάφεραν;\nΓιατί ξέρετε υπάρχει και η άλλη όψη του νομίσματος: Ποιος πουλά γυαλιά οράσεως στον τυφλό? Είναι οδυνηρό για τον τυφλό να περνά αυτή την διαδικασία.


Επίθεση "Ρουβίκωνα" σε δικηγορικό γραφείο-Συνελήφθη μέλος του - Press Publica | Δημοσιογραφία για το δημόσιο συμφέρον\nΑρχική Pressroom Πολιτική Επίθεση «Ρουβίκωνα» σε δικηγορικό γραφείο-Συνελήφθη μέλος του\nΕπίθεση «Ρουβίκωνα» σε δικηγορικό γραφείο-Συνελήφθη μέλος του\nΣτο στόχαστρο μελών της αναρχικής συλλογικότητας «Ρουβίκωνας» μπήκε για ακόμη μία φορά δικηγορικό γραφείο, επί της οδού Μέρλιν 10, στην Αθήνα στο κέντρο της Αθήνας.\nΤα μέλη του «Ρουβίκωνα» έσπασαν τον εξοπλισμό στο εσωτερικό του δικηγορικού γραφείου, φωνάζοντας «σας είχαμε πει να μην απειλήσετε ξανά κόσμο» και έβαψαν τους τοίχους με μαύρο σπρέι.\nΣύμφωνα με πληροφορίες έγινε μια σύλληψη και σχηματίζεται δικογραφία εις βάρος μέλους της συλλογικότητας.\nΣε ανάρτησή τους αναφέρουν:\n«Δεν νομίζουμε ότι χρειαζόταν εμάς το δικηγορικό γραφείο Κάρολος Χανικιάν για να συνειδητοποιήσει τον ρόλο του. Και κατά συνέπεια δεν θα περιμέναμε ότι η προηγούμενη παρέμβασή μας θα το οδηγούσε σε κάποια κρίση συνείδησης ώστε να σταματήσει να ταλαιπωρεί φτωχούς να ξεπληρώσουν τράπεζες και funds. Άλλωστε οι νουθεσίες και μερικές αόριστες απειλές συνιστούν μεν κίνδυνο για απελπισμένους δανειολήπτες αλλά δεν ιδρώνουν το αυτί όσων τους τηλεφωνούν. Για όποιον δουλεύει ως μπράβος της νόμιμης μαφίας, είναι λογικό να κάνει γρήγορα εκτίμηση κινδύνου. Κι από πρώτη άποψη το να θεωρήσεις ότι δεν θα πέσει δεύτερη οβίδα στο ίδιο σημείο είναι αναμενόμενο συμπέρασμα για έξυπνους ανθρώπους.\nΚι αυτό είναι ένα δίδαγμα που μας δίνουν οι ίδιες οι εισπρακτικές. Δεν αρκεί ένα τηλέφωνο για να πειστεί ο «μη-άριστος» προλετάριος να ξεχρεώσει τους στυλοβάτες της ελληνικής και παγκόσμιας οικονομίας. Χρειάζεται και δεύτερο τηλέφωνο, πιο σαφές, πιο αποφασιστικό. Να δίνει την αίσθηση ότι σφίγγουν τα λουριά. Το ίδιο χρειάζεται και ο μπράβος της νόμιμης μαφίας λοιπόν. Μια δεύτερη επίσκεψη, πιο σαφή, πιο αποφασιστική.»\n«Δεν αδιαφορούμε για την τύχη των εργαζόμενων ακόμα κι αν δουλεύουν σε κάτι τόσο άθλιο. Αν το δικηγορικό γραφείο αποφάσιζε να ενοχλήσει κόμματα που χρωστάνε, μεγαλοβιομήχανους και πολιτικούς εμείς δεν θα είχαμε αντίρρηση. Να τους παίρνει τηλέφωνο ό,τι ώρα θέλει, όσο συχνά θέλει, ας τους απειλήσει κιόλας. Αρκεί ένας από αυτούς να πληρώσει το χρέος και η εισπρακτική θα έχει βγάλει τόσο χρήμα όσο από χίλιους φτωχούς. Υπάρχει λύση. Ας το σκεφτούν οι υπεύθυνοι του δικηγορικού γραφείου».\nΜπορείτε να δείτε το βιντεο εδώ\nΠροηγούμενο άρθροΚαταβλήθηκε στην Ελλάδα η πρώτη δόση από τον ESM των 644,42 εκ. ευρώ\nΕπόμενο άρθρο17χρονος τραυματίσθηκε βαριά σε άλμα επί κοντώ


ΓΙΟΧΑΝ ΑΛΤΜΑΝ: Ο ΛΕΝΙΝ ΚΑΙ Η ΤΕΧΝΗ (Μέρος Τρίτο) | mauroflight\nΓΙΟΧΑΝ ΑΛΤΜΑΝ: Ο ΛΕΝΙΝ ΚΑΙ Η ΤΕΧΝΗ (Μέρος Τρίτο)\nΠού βρίσκεται το κριτήριο της αλήθειας; Από πού ξέρουμε πως είναι πιστή η παράσταση που έχουμε για τον κόσμο; Από πού ο καλλιτέχνης αντλεί την πεποίθησή του πως η εικόνα του συμπίπτει με τον κόσμο που απεικονίζει;\nΤο κριτήριο αυτό της αλήθειας, η πεποίθηση αυτή αντλείται απ’ την ίδια τη ζωή, αντλείται απ’ την πράξη. Από εκεί αντλείται η πεποίθηση πως αυτό που απεικονίζεται είναι σωστό.\nΑπό εδώ βγαίνει η σπουδαιότατη απαίτηση του Λένιν: «Η άποψη της ζωής και της πράξης πρέπει να αποτελέσει την πρωταρχική και βασική άποψη της θεωρίας της κατανόησης. Απορρίπτοντας ευθύς εξαρχής τις ατέλειωτες επινοήσεις της διδασκαλικής σχολαστικότητας οδηγεί αναπόφευκτα στον υλισμό… Αν εκείνο που επιβεβαιώνει η πρακτική μας δράση είναι η μοναδική, η τελευταία, η αντικειμενική αλήθεια τότε απ’ αυτή βγαίνει πως ο μοναδικός δρόμος προς την αλήθεια είναι η επιστήμη που στηρίζεται στην υλιστική άποψη», (τ. ΧΙΙΙ, σελ. 116).\nΗ πολύμορφη δημιουργική δράση του καλλιτέχνη επιβεβαιώνει την αλήθεια της απεικονιζόμενης απ’ αυτόν εικόνας, φυσικά αν ο καλλιτέχνης αισθάνεται τον καθημερινό δεσμό του με την αντικειμενική πραγματικότητα. Η δημιουργική πρακτική δράση του καλλιτέχνη είναι πολύ πλατύτερη απ’ ό,τι νομίζουν μερικοί εκχυδαϊστές που ξεκινούν είτε απ’ την τυφλή εμπειρία είτε απ’ τη λεγόμενη απόλυτη θεωρία.» Η πρακτική δράση του καλλιτέχνη είναι η τέχνη του, ο δεσμός του με την κοινωνία, η δράση του σαν πολίτη, οι παρατηρήσεις του και οι ιδεολογικές του επιδιώξεις. Η καλλιτεχνική πρακτική δράση είναι η σύνθεση και αλληλοεπίδραση ενός πλήθους κοινωνικών φαινομένων που βοηθά στην κατανόηση του κόσμου. Η μαρξιστική-λενινιστική θεωρία για την κατανόηση αυτή είναι η υλιστική διαλεκτική. «Ο διαλεκτικός υλισμός είναι η κοσμοθεωρία του μαρξιστικού-λενινιστικού κόμματος.» (Στάλιν). Η θεωρία μας απαιτεί απ’ τον καλλιτέχνη – και τον αισθητικό ερευνητή – τη βαθύτερη διείσδυση στη ζωή, τη μελέτη όλων των αντιθέσεων, τη σχέση μεταξύ μερικού και ολικού, την τέχνη για να βρει τις χαρακτηριστικές πτυχές ενός συγκεκριμένου φαινομένου, ενός ορισμένου λαού, να δώσει εκείνο που χαρακτηρίζει περισσότερο από καθετί άλλο την εξέλιξη του κόσμου, τον αγώνα του νέου που γεννιέται με το παλιό που πεθαίνει. Εδώ πάνω δοκιμάζεται το ταλέντο, η τιμιότητα και η ιδεολογία του καλλιτέχνη. «Στην κυριολεξία της διαλεκτική είναι η μελέτη των αντιθέσεων στην ίδια την ουσία των αντικειμένων.» (Φιλοσοφικά τετράδια, σελ. 263).\nΟ Λένιν χτυπούσε τη ρηχή και επιφανειακή απεικόνιση της πραγματικότητας, αγωνιζόταν ενάντια στην «ιερογλυφική» απεικόνιση της ζωής. Αν η φυσιογνωσία – έλεγε στη συζήτησή του με τους μαχιστές – δεν μας δίνει τον αντικειμενικό ρεαλισμό στις θεωρίες της, αλλά μονάχα τις μεταφορικές έννοιες, τα σύμβολα, τις μορφές της ανθρώπινης πείρας κλπ. είναι τελείως απαράδεκτο να δημιουργεί η ανθρωπότητα, σ’ έναν άλλο τομέα, αντιλήψεις όχι λιγότερο «ρεαλιστικές», όπως π.χ. ο Θεός κ.ά., (τ. ΧΙΙΙ, σελ. 284).\nΟ καλλιτέχνης φυσικά πρέπει να χρησιμοποιεί όλο τον πλούτο των μεταφορικών εννοιών και των συμβόλων. Βέβαια, οι μορφές και οι δημιουργικές μέθοδοι που απεικονίζουν την πραγματικότητα είναι πολλές όμως δεν μπορούν μόνο τα σύμβολα, οι μορφές και οι μεταφορικές έννοιες να δώσουν την πραγματική, τη φυσική εικόνα της ζωής. Οι πραγματικές εικόνες δεν δημιουργούνται απ’ τις παραστάσεις που υπήρχαν από προηγούμενα ή συγκεκριμενοποιήθηκαν στη μορφή και έδιναν μια αμυδρή εικόνα της ζωής, αλλά πηγάζουν απ’ τα σπλάχνα της ίδιας της πραγματικότητας, από τις παραστάσεις και τις αντιλήψεις για την πραγματικότητα που μαζεύτηκαν από προηγούμενα.\nΣτον αρχαίο κόσμο ακόμα ήταν γνωστή μια φιλοσοφία που αποτελούσε την άρνηση της πραγματικής κατανόησης, του αντικειμενικού κόσμου και που ιδιαίτερα ήταν η άρνηση της κατανόησης μέσω της τέχνης, η άρνηση της πραγματικότητας και της αλήθειας της καλλιτεχνικής μορφής. Η φιλοσοφία αυτή ήταν η ιδεαλιστική αισθητική του Πλάτωνα που θεωρούσα πως τα αντικείμενα ήταν κακή αντιγραφή των ιδεών και τα καλλιτεχνικά έργα κακές αντιγραφές των αντικειμένων, δηλ. αντιγραφές αντιγραφών. Θεωρούσε τον πραγματικό κόσμο σαν κόσμο σκιών. Πίστευε πως η πραγματική γνώση είναι κάτι το ακατόρθωτο. «Ας φανταστούμε, γράφει ο Πλάτωνας στο VII βιβλίο των «Πολιτικών» του, μια βαθιά υπόγεια σπηλιά που όμως είναι ανοιχτή από πάνω σ’ όλο της το μήκος. Ας φανταστούμε πως στη σπηλιά αυτή ζούνε άνθρωποι εκεί δεμένοι μ’ αλυσίδες, έτσι που να μην μπορούν να κοιτάξουν ούτε πίσω ούτε πάνω, προς το φως. Οι άνθρωποι αυτοί μπορούν να βλέπουν μόνο ό,τι βρίσκεται μπροστά τους, έναν τοίχο που φωτίζεται από πάνω.\nΣτην είσοδο της σπηλιάς ανάβει φωτιά. Ανάμεσα στους ανθρώπους και τη φωτιά περνά ψηλά ο δρόμος σκεπασμένος μ’ ένα χώρισμα που μοιάζει με τα σεντόνια (παραβάν) εκείνα που χρησιμοποιούν οι ταχυδακτυλουργοί και πίσω απ’ το χώρισμα περνούν άνθρωποι που σηκώνουν ένα είδωλο ανθρώπων πάνω σ’ αυτό. Τι βλέπουν οι δεσμώτες; Οι πλάτες τους είναι γυρισμένες προς το χώρισμα και οι άνθρωποι αυτοί βλέπουν μονάχα τις σκιές των ειδώλων των ανθρώπων πίσω απ’ το χώρισμα, γιατί η φωτιά τους φωτίζει από πίσω και στους δεσμώτες φαίνεται μόνο η σκιά τους. Αν αυτοί αρχίσουν και μιλούν οι δεσμώτες δεν θα παίρνουν τις σκιές που βλέπουν για πραγματικά αντικείμενα; Κι αν μπροστά τους ακούνε τον ήχο δεν θα νομίσουν πως οι σκιές που περνούν μιλάνε;»\nΟ Πλάτωνας πιστεύει πως οι άνθρωποι μοιάζουν με τους δεσμώτες αυτούς, πως δεν μπορούν να έχουν μια πραγματική αντίληψη για τον κόσμο, πως η αλήθεια βρίσκεται στην κατανόηση της ιδέας, η λάμψη της όμως μπορεί να τυφλώσει τους δεσμώτες που δεν συνήθισαν στον ήλιο. Πρέπει λοιπόν να προσπαθούμε να κατανοήσουμε τις ιδέες και όχι τα αντικείμενα που είναι αντίγραφα των ιδεών.\nΣτους επόμενους αιώνες δεν ήταν λίγοι οι φιλόσοφοι εκείνοι που ισχυρίστηκαν πως η αντικειμενική γνώση είναι αδύνατη. Υπήρχαν και ενδιάμεσες θεωρίες που απομακρύνονταν απ’ το ρεαλισμό. Μια τέτοια θεωρία είναι η «θεωρία των συμβόλων», που θεμελίωσε ο Χέλμχολτς. Σύμφωνα μ’ αυτήν, «οι αισθήσεις και οι ιδέες του ανθρώπου δεν είναι ούτε ούτε αντίγραφα των πραγματικών αντικειμένων και των φυσικών προτσές ούτε εικόνες τους, αλλά είναι σύμβολα, συνθηματικά σημεία, ιερογλυφικά κλπ.», (τ. ΧΙΙΙΧ, σελ. 190). Δεν είναι απαραίτητο να υπάρχει ομοιότητα μεταξύ των σημείων και των ιερογλυφικών μ’ εκείνα που συμβολίζουν, όμως η απεικόνισή τους πρέπει να μοιάζει με το αντικείμενο. «Η θεωρία των συμβόλων, όπως υποδεικνύει ο Λένιν, δημιουργεί κάποια δυσπιστία για τις αισθήσεις και τις ενδείξεις των αισθητηρίων οργάνων μας. Αναμφισβήτητα η απεικόνιση δεν μπορεί ποτέ να συγκριθεί ολοκληρωτικά με το πρότυπο, μα άλλο είναι η απεικόνιση κι άλλο το σύμβολο, το συνθηματικό σημείο. Η απεικόνιση προϋποθέτει αναγκαία και ανεπανόρθωτα την αντικειμενική πραγματικότητα εκείνου που «αντικατοπτρίζει.» Το «συνθηματικό σημείο», το σύμβολο, το ιερογλυφικό είναι έννοιες που προσθέτουν ένα εντελώς άγνωστο στοιχείο, τον αγνωστικισμό»3, (τ. ΧΙΙΙ,σελ. 193).\nΣτην «Επιστήμη και Λογική» ο Λένιν γράφει: «Το μόνο που μπορεί κανείς να πει για τα σύμβολα είναι το ότι δεν μπορείς να έχεις τίποτε μαζί τους. Όσον αφορά στον «κάθε λογής συμβολισμό» πρέπει να ομολογήσουμε πως πολλές φορές το να μην υποδειχτούν, να μην συμπεριληφθούν και να μη δοθούν οι ορισμοί των εννοιών αποτελεί τον εύκολο τρόπο. Και αυτό ακριβώς πρέπει να γίνει το έργο της φιλοσοφίας.» (Φιλοσοφικά Τετράδια, σελ. 117-118).\nΟι σκέψεις αυτές του Λένιν μάς βοηθούν στη διευκρίνιση των διαφόρων μεθόδων δημιουργίας και στην καλύτερη χρήση τους. Ο Λένιν μάς διδάσκει την αντικειμενική, την αληθινή «απεικόνιση και έρευνα της πραγματικότητας και τον έλεγχο της κατανόησής μας (επιστημονικής και καλλιτεχνικής) με πρακτική δράση. Δεν μας διδάσκει τη «φωτογραφική», τη στατική απεικόνιση της πραγματικότητας, αλλά, όπως τη χαρακτηρίζει ο Στάλιν, την απεικόνιση του κόσμου στη δημιουργική πορεία της αποκάλυψης των αντιθέσεων. Η μαρξιστική-λενινιστική αισθητική διδάσκει στον συγγραφέα τη δράση.\nΟ καλλιτέχνης δεν μπορεί να απεικονίζει τον κόσμο παθητικά, να μένει αδιάφορος στο καλό και το κακό. Ο αληθινός καλλιτέχνης, που είναι πρωτοπόρος αγωνιστής για την ευτυχία της Ανθρωπότητας, αποκαλύπτει τις αντιθέσεις που υπάρχουν στον κόσμο, συμμετέχει δραστήρια στον αγώνα για το μετασχηματισμό του κόσμου και ζωγραφίζει όλες τις περιπτώσεις αυτού του αγώνα. Ο σοσιαλιστής καλλιτέχνης απεικονίζοντας τον κόσμο δίνει ταυτόχρονα και την αναπόφευκτη πορεία της Ανθρωπότητας προς το σοσιαλισμό, την αναπόφευκτη νίκη του καινούριου – του κομμουνισμού – πάνω στον παλιό, τον καπιταλιστικό κόσμο.\n3) Ο Ντιντερώ γράφει: «Προτιμάτε όσο το δυνατόν πρόσωπα πραγματικά παρά συμβολικά.»\n« ΓΙΟΧΑΝ ΑΛΤΜΑΝ: Ο ΛΕΝΙΝ ΚΑΙ Η ΤΕΧΝΗ (Μέρος Δεύτερο)\nΤα χω πει »


Πλήρης έγκριση του εμβολίου της Pfizer από τον FDA\nΑνακοινώθηκε η πλήρης έγκριση του εμβολίου της Pfizer – Τα νέα δεδομένα που θα επιφέρει\nΤο πρώτο εμβόλιο που εγκρίνεται πλήρως στις Η.Π.Α.\nThe Newsroom\t9 months ago Stay_updated κορονοϊός\nΕγκρίθηκε πλήρως το εμβόλιο της Pfizer από τον FDA στις Η.Π.Α.. Το συγκεκριμένο εμβόλιο γίνεται το πρώτο εμβόλιο κατά του κορονοϊού που παίρνει πλήρη έγκριση. Σύμφωνα με τα αμερικανικά μέσα, η πλήρης έγκριση του εμβολίου της Pfizer θα ανοίξει τον δρόμο για τον υποχρεωτικό εμβολιασμό σε δημόσιο και ιδιωτικό τομέα στις Η.Π.Α.\nΚορονοϊός: Έρχεται δύσκολο φθινόπωρο με νέα μέτρα για τους ανεμβολίαστους\nH πλήρης έγκριση του εμβολίου της Pfizer\nΗ οριστική άδεια του εμβολίου της Pfizer αποτελεί κομβικό σημείο καθώς αντικρούει την άποψη που θέλει το εμβόλιο κατά του κορονοϊου να μην έχει δοκιμαστεί αρκετά. Το εμβόλιο της Pfizer εγκρίθηκε πλήρως για τα άτομα άνω των 16 ετών. Ο ομότιμος καθηγητής Γενετικής του ΑΠΘ, Κωνσταντίντος Τριανταφυλλίδης, είχε δηλώσει για την συγκεκριμένη εξέλιξη: “Η οριστική έγκριση στο εμβόλιο Pfizer από τον FDA καταρρίπτει τους ισχυρισμούς όσων δεν θέλουν να κάνουν το εμβόλιο διότι ακόμα βρίσκεται -όπως ισχυρίζονται- σε «πειραματικό στάδιο»”.\nΟι νέες οδηγίες για τους εμβολιασμένους που έχουν έρθει σε επαφή με επιβεβαιωμένο κρούσμα κορονοϊού\nΗ εκπρόσωπος του Εθνικού Οργανισμού Φαρμάκων των Η.Π.Α. δήλωσε:\n“Η έγκριση αυτού του εμβολίου από τον FDA αποτελεί ορόσημο, καθώς συνεχίζουμε τη μάχη κατά της πανδημίας COVID-19. Αυτό και άλλα εμβόλια έχουν ανταποκριθεί στα αυστηρά, επιστημονικά πρότυπα του FDA για την έγκριση επείγουσας χρήσης. Το κοινό μπορεί να είναι πολύ σίγουρο ότι αυτό το εμβόλιο πληροί τα υψηλά πρότυπα ασφάλειας, αποτελεσματικότητας και ποιότητας παραγωγής που απαιτεί ο FDA από ένα εγκεκριμένο προϊόν”.\nΕπιπλέον ανέφερε: “Ενώ εκατομμύρια άνθρωποι έχουν ήδη λάβει με ασφάλεια τα εμβόλια COVID-19, αναγνωρίζουμε ότι για ορισμένους, η έγκριση ενός εμβολίου από τον FDA μπορεί να τους οδηγήσει στο να εμβολιαστούν. Το σημερινό γεγονός αποτελεί ορόσημο και μας φέρνει ένα βήμα πιο κοντά στην αλλαγή της πορείας της πανδημίας για ΗΠΑ”.\nThe Newsroom 23 August 2021\nΟ τρόπος γυμναστικής που θα σου χαρίσει έναν ονειρεμένο ύπνο\nΓιατί η παραγωγικότητα δεν εξαρτάται από το multitasking και γιατί δεν το χρειάζεσαι στη ζωή σου